text:
20 ژانووارین ایلونومو
20 Januvarın İldönümü
« من باکی دان زنگ ائدیره م. من ژورنالیستم. روس قوشونلاری باکی یا گیرمیش ، قتل ـ عام ائدیرلر...» بو ایرمی ژانوار 1990 دا سحر ساعات 5ـ 6 ایراده لرینده قهرمان ائل قیزی اولان رحمت لیک ائلمیرا احمدووا نین چوخلی هیجانلا دئدییی سوزلردیر. بو سوزلر هنوز قولاغیمدا جینگلده ییر. بلی آذربایجانیمیزین بو آجی گونلرینده و ساعاتلاریندا میللتیمیزین سه سینی دونیا ایجتماعییتی نین قولاغینا چاتدیران باشدا ایکی شخص اولموشدور. ائلمیرا خانیم و آزادلیق رادییوسونون آذربایجان بولومونون مسئولو حورمتلی قهرمان ائل اوغلو میرزا خزه ر معلیم .. میرزا خزه ر معلیم ین او گونلرده گئجه ـ گندوزو یوخ ایدی. اوزو و ایشچیلری هیجانلا آذربایجاندان گه لن خبرلری وه موصاحیبه لری دواملی اولاراق دونیا ایجتماعییتی نین قولاغینا چاتدیریردی. بو ایکی شخص و بو رادییو اولماسایدی ، شاید 1920 ـ نجی ایلده اولدوغو کیمی اوروسلار آذربایجاندا ایسته دیکلرینی ائدیب ، ائتدیکلری قتل ـ عاملارین اوستو اورتولو قالاردی. بلکه ده میللتیمیزین سه سینی چه چه نیستاندا اولدوغو کیمی بوغماغی باجاراردیلار.
میزرا معلیمین و ائلمیرا خانیمین اوزلری نین و امکداشلاری نین چابالاری و خالقین اعتیراض سه سلری نین بو رادییودان سه سلنمه سی میللتیمیزه دایاق اولموشدور، میللتیمیزه اومید ، موقائیمت حسی وئریر، موباریزه عزیملرینی آرتیریردی. نهایت میللتیمیزین موقاویمتی آزادلیغا اولان اینامی ثمره وئردی . آذربایجانیمیز تیکرار اوز مستقیلل یینی الده ائتدی.
چوخ تاسوفله ائلمیرا خانیمی گنج یاشدا ایتیردیک . میزا معلیمه اوزون عومور و جان ساغالیغی دیله ییریک اومید ائدیریک کی ، گونئی آذربایجانیمیزیندا مستقیللی یینی گورسونلر. و آرزو ائدیریک کی، مستقیل آذربایجانیمیزین دوولتی ده میرزا معلیمه لاییق اولان موکافاتی اونا باغیشلاسینلار.. خاطیرلاتماق یئرینده اولار کی میرز معلیمی موکافاتلاندیرماق قولای ایش دئییلدیر.
بو رادییونون واسیطه سیله خبرلری گونئی آذربایجاندا ، حتا تئهراندا و آوروپادا آلدیقدان سونرا آعتیراض میتینگ و آکسیالارینا باشلاندی. بیر هفته ایچینده ان بویوک اعتیراض میتینگی بون شهرینده روس ائلچی لی یینین ( سفارتی نین) قارشی سیندا کئچیریلدی. اورا قارا چلنگ قویولوب اعتیرتض مکتوبو وئریلدی. یئرلی مطبوعاتدا روس اوردولاری نین آذربایجانا گیردیکلری خبرینی وئرمه یه چالیشدیلار. روس جینایتلری نین شکیل و وییدییو شکیللری نین یاییلماسی مستقیللی ییمیزین یولونو هامارلامیشدیر.
بلی 20 ژانوواردا جانلارینی فدا ائده نلرین قانی یئرده قالمادی ، آذربایجانیمیز مستقیللی یینی تیکرار برپا ائتدی . بوگون بوتون آذربایجانلیلار بو مستقیللیک دن غرور دویورلار. گونئی آذربایجانیمیزدا قوزئی دن ایلهام آلاراق مستقیللیک و ازادلیق یولوندا موباریزه سینی سوردورور. بیز گونئیلی لرینده بو هدفه اولاشاجاغینا، اسارتده ن قورتولاجاغینا اینانیریق.
بیز غزهته میز ، اوخوجولاریمیز، و آذربایجان کولتور اوجاغی آدیندان 20 زانوواردا جانلارینی قوربان وئره نلرین قارشی سیندا باش اییب ، اونلارین محتره م عائله لرینه و قدیر بیله ن میللتیمیزه باشینیز ساغ اولسون دئییریک .
بیز گونئی لر اونلارین توتدوغو یولا ضادیق قالاجاغیمیزی بیر داها وورقولاییریق.
یاشاسین مستقیل آذربایجانیمیز،
وار اولسون مستقیل گونئی آذربایجان
عشق اولسون 20 ژانوار شهیدلرینه
Mən Bakıdan zəng edirəm. Mən Jurnalistəm. Rus qoşunları Bakiya girmiş ,qəliam edirlər. .. Bu Januvarın 20 sində səhər saat 5-6 irdələrində qəhrəman el qızı olan rəhmətlik Elmıra Əhmədovanın çoxlu həyəcanla dediyi sözlərdir. Bu sözlər hənuz qulağımda cingildəyır . Bəli Azərbaycanımızın bu acı günlərində və saatlarında millətimizin səsini dünya ictimaıyyətinin qulağına çatdıran başda iki şəx olmuşdur. Elmira xanım Əhmədova və Azadlıq radiyosunun Azərbaycan bölümünün məsulu hörmətli el oğlu Mirza Xəzər muəlim. Mirza xəzər məlimin o günlərdə gecə - gündüzü yoxudu. Özü və işçiləri həyəcanla Azərbaycandan gələn xəbərləri və musahibələri dəvamlı olaraq dünya ictimaıyyətının qulağına çatdırırdı. Bu iki şəxs və bu radiyo olmasaydı şayəd 1920 ci ildə olduğu kimi Uruslar Azərbaycanda istədiklərini edib, etdikləri qətliamların üstüdə örtülü qalardı. Bəlkədə millətimizin səsini çəçənistanda olduğu kimi boğmağı bacarardılar.
Mirza məlimin və Elmira xanımın özlərinin və əməkdaşlarının çabaları və xalqın etiraz səslərinin bu radiyodan səslənməsi millətimizə dayaq olmuşdur. Millətimizə ümid, muvəfəqiyyət hisi verir, mubarizə əzmini artırırdı. Nəhayət millətimizin muqaviməti Azadlığa olan inamı səmərə verdi. Azərbaycanımız tikrar öz müstəqilliyini əldə etdi.
Çox təəsüflə Elmira xanımı gənc yaşda itirdik. Mirza məlimə uzun ömür və can sağalığı diləyirik. Ümid edirik ki, Güney azərbaycanımızında müstəqilliyinidə görsünlər. və arzu edirik ki, müstəqil Azərbaycanımızım dövləti də mirza məlimə layıq olan mukafatı ona bağışlasınlar. Xatırlatmaq yerində olarki, Mirza məlimi mukafatlandırmaq qolay iş deyıldır.
Bu radiyo vasitəsilə xəbərlər Güney Azərbaycanda , hətta Tehranda və avrupada Alındıqdan sonra Etiraz , mitinq aksiyaları başladı. Bir həftə içində ən böyük etiraz mitinqi Bonn şəhrində Rus Elçiliyinin ( səfarətinin) qarşısında keçirildi. Ora qara Çələng qoyulub , etiraz məktubu verildi. Yerli mətbuat da Rus ordularının Azərbaycana girdiklərinin xəbərini verməyə çalışdılar. Rus cinayətlərinin şəkil və vidiyo şəkillərinin yayılması mustəqilliyimizin yolunu hamarladı.
Bəli 20 januvarda canlarını fəda edənlərin qanı yerdə qalmadı. Azərbaycanımız müstəqiliyini bərpa etdi. Bugün bütün Azərbaycanlılar bu müstəqillikdən ğrur duyurlar. Güney azərbaycanımızda quzeydən ilham alaraq müstəqillik və azadlıq yolunda mubarızəsını surdurur. Biz güneylilərində bu hədəfə ulaşacağına , əsarətdən qurtulacağına inanırıq.
Biz qəzetəmiz , oxucularımız və Azərbaycan Kültür ocağı adından 20 januvarda canlarını qurban verənlərin qarşısında baş əyib, onların möhtərəm ailələrinə və qədir bılən millətimizə başınız sağ olsun deyirik.
Biz güneylilər onların tutduğu yola sadıq qalacağımızı bir daha vurqulayırıq.
Yaşasın Müstəqil Azərbaycanımız!
Var olsun müstəqil güney Azərbaycan!
Eşq olsun 20 Januvar şəhidlərinə !
بیرلیک و همرای لیک گونو Birlik və həmrəylik günü
یادلار الی ایله میللتیمیز و وطنیمیز آذه ربایجانین پارچالانما تاریخینده ن 185 ایل کئچسه ده ، میللتیمیز بیرلی یه ، بوتوولویه اولان اینامینی ایتیرمه میشدیر. آرازین هر ایکی تاییندا میللتیمیزین وئردیی موجادیله لر، قالدیردیغی قیاملر، یاراتدیقلاری حوکومتلرین ان نهایی هدفی پارچالانمیش میللت و وطنیمیزین بیرلشمه سی اولموشدور. تصادوفی دئییلدیرکی، 1991 ـ نجی ایلده قوزئی آذه ربایجانیمیزین تیکرار مستقیللی یی عرفه سینده، ایلک گورولن ایشلرده ن بیری سرحد حرکاتی اولموشدور. بو حرکت ده قوزئی لی و گونئی لی آذه ربایجانلی لار اورتاق حرکت ائتمیشلر. اوز اللریله ده میر و آیریلیق دوواری نین سمبوللاری اولان تیکانلی مفتیل لری و سرحد دیره کلرینی اودا چه کیب ، مین ساحه لرینی یوخ ائتمیشلر. اوزلرینی آرازین سرین سولارینا ووراراق بیر ـ بیرلریله قوجاقلاشمیشلار.
آذه ربایجانیمیزین 185 ایللیک آیریلیق تاریخینده، بو سون حرکت، میللتیمیزین تمیزحس لرینی ، آرزولارینی ترنوم ائده ن ، بیرلیک و بوتوولویه اولان اینامی نین گوسترگه سی ایدی. بو دونیا ایجتماعییتی نین گوزلری قارشی سیندا حیاتا کئچیریلمیشدیر. باشقا سوزله دئسک یادلارین ـ اوزگه لرین میللتیمیزی آییرما ، یادلاشدیرما چابالاری حاقدا اولان بوتون چابالاری نین یئرسیز اولدوغونو گوسترمیشدیر. میللتیمیز بونا اینانیرکی، بیر گون بو میللی بوتوولویه قووشاجاقدیر. بیر بوتوو میللت اولاراق دونیا ایجتماغییتینه اوزونو تقدیم ائده جکدیر. بوتون وارلیغیملا بونا اینانیرام ، بئله بیر میللتین بالاسی اولدوغوما غرور دویورام. و بوگونو بوتون میللتیمیزه تبریک دئییره م .
یاشاسین اوزلویونو ـ منلی یینی ایتیرمه ین ، وارلیغینا ، گله جه یینه اینانان میللتیمیز!
یاشاسین آذه ربایجان
29.12.2۰13 بون
ئنی اورتا دوغو(شرق) پیلانی ، یوخسا فاجیعه سی؟
تاسوفله اوزلرینی اینسان حاقلاری نین و دئموکراسی نین طرفداری کیمی گوستر ه ن آمئریکا وه غرب اولکه لری نین گوتورد.کلری آددیملار بو ایدعانی تصدیق ائتمیر. تاسوفله کئچه ن 36 ایلده ن به ری بو منطقه ده گوتوزولن آددیملار دینی فاناتیزمی کوروکله مک ، اینسانلارین دینی ایناجلارینی مقصدلی فایدالانماغا خیدمت ائتمیشدیر. 36 ایل بوندان قاباق سوزده کومونیزمین و سوویئتلرین گونئیه دوغرو آچیلماسی نین قارشی سینی آلماق اوچون، برئزئنیسکی جنابلاری نین منطقه ده ایلک فاحیعه لی پیلانی حیاتا کئچیریلمه یه باشلاندی. افغانیستان پرئزیدئنتی نجیبولانی حمایت ائدیب ، اونو اوروسلارا یاخینلاشماسی نین قارشی سینی آلماق یئرینه ، اوز دئموکراتیک ایدعالاری نین عکسینه آمئریکالیلار وه غربلی اورتاقلاری آوروپاداکی افغان طلبه لرینی ییعیب پاکیستانا آپاریب، عرب ، پاکیستانلی مزدورلارا وه آمئریکا عسگرلرینه افغان پالتاری گئیدیریب ، ایسلام موجاهیدلری آدی ایله، بین لادی نین باشچیلیغیندا افغانیستانا گونده ریب ، حاکمیتی ییخماغا چالیشدیلار. وه نهایت سئکولئر افغان حوکومتی نین یئرینه موجاهیدلری ، سونرادا بربریت دوورونو نوماییش ائتدیره ن طالبانلاری حاکمییته گتیردیلر. عین زاماندا ایران آدلانان یئرده ده شاها قارشی دئموکراتیک گوجلری حمایت ائتمک یئرینه، مصدیق دووزونده ائدیکلری آنتی دئموکراتیک رفتارلرینی تیکرارلاییب ، بو دفعه ده خالقین دینی ایناچلارینی آلت ائدیب ، خمئینی نین اته یینده ن توتوب، پاریسه آپاریب ، اینقلاب رهبری عنوانی ایله ایرانا گونده ریب ، 37 ایل غربیلی لره نوکرچیلیک ائده ن دیکتاتور شاهی دا حاکمییتده ن اوزاقلاشدیردیلار. یو شکیلده ایران آدلانان یئرده ده نیسبی اولان سئکولئر رئژیم فوندامنتالیست گئریجی بیر حاکمییتله ده ییشدیردیلر. بو رئژیمین الی ایله دئموکراتیک اینسانلار یوخ ائدیب ، یاخود جیلای وطن اولماغا مجبور اولدولار. 34 ایل بو رئژیمین حیاتیندان کئچیر. بو مدت ایچینده بو رئژیمین الی ایله اینسانلارین معنوییاتی ، ایناجی یوخ ائدیلیب ، اولکه نین وار یوخو، میللی ثروتلری تالان ائدیلمکده دیر. بو 34 ایلده اولکه گئرییه ، داش دوورونه ـ قهقرایا آپاریلماقدادیر. اینسانلارین دینی اینانجلاریندان اوز مقصدلری اوچون یارارلانان غرب دئموکراتلاری بو رئژیمی ایاقدا توتماقدادیرلار. بو رئژیمین حاکمییته گتیریلمه سیله بیرگه ایسلامییتینده دونیادا ایجتماعییتینده آبرووسو اپاریلیب ، بو رئژیمین الی ایله بو دینی فاناتیزم یاییلماقدادیر. سوزده اینسان حاقلارینی اوزلرینه الم ائده ن غربیلی دئموکراتلارسا اوز آل ـ وئرچیلیکلری ایله مشعولدورلار. گویا بو رئژیمین حرکتلرینده ن ناراضی اولدوقلاری اوچون اونا ایقتیصادی تحریملرده قویورلار. بو تحریملر اولا ـ اولا آل ـ وئرچیلیک ده وام ائدیر. تئجه دییه رلر بو تحریملردن مقصد رئژیمین داها سوزه باخان اوشاق اولماسینی ایسته ییرلر. بونون قضا ـ کفاره سینی ایسه آیران آدلانان میللتلر دوسداغینداکی میللتلر وئریرلر. اونلار افغانیستاندا طالبانلاری حاکمییته گتیرمکله یاناشی پاکیستاندادا دینی فاتیزمین جانلانماسینا و طالبان تئروریستلرینه یئنی بیر مئیدان یاراتدیلار. بو پیلان اساسیندا یمنده ده حاکمییتی ده ییشدیردیلر. بو بیرینجی اورتا شرق یلانی نین ده وامی اولاراق نئچه ایلده ن به ری بو ایشین ایکینجی و اوچونجو مرحله سی نین ایجراسینا حاضیرلیق ایشلری آپاریلماقدا ایدی . ائله تورکییه ده ده 70 ایللیک سئکولئر ذوولتینی دینچی اردوعان حاکمییتی ایله ده ییشمک و تورکییه اودوسونو داغیتماغا چالیشماق ایکینجی مرحله یه یاردیمجی اولوب ، نهایت تورکییه ده اوچونجو مرحله نی حیاتا کئچیرمه یه بیر گیریش دیر. بو مضوع یا مقاله نین سونوندا تیکرار قاییداجاییق.
منطقه ده گوجلی دوولتلرده ن بیریده عراق ایدی. ایلک اولاراق دیکتاتور صدامدان اوزکوهنه اسلحه رینی ساتماق ، و شاه دوورونده شاها وئردیکلری سیلاحلاری یوخ ائدیب ، تازالارینی وئرمک اوچون یارارلادیلار( خاطیرلاتماق یئرینده اولارکی، بو شاواش دوورونده یالنیز ایرانا ایسراعیلین الی ایله 75 بیلیون دولار اسلحه ساتدیلار.). آمئریکا وغرب دئموکراتلاری عراقدادا سئکولئر حکومت یئرینه دینچی لری جاکمییته گتیریب ، سونی ـ شیعه داواسینی سالدیلار .اونلارین حاکمییته گتیردیکلری تئهران رئژیمی ده بو ایشده اونلارا یاردیمجی اولدی . نئچه یوز مین اینسان اولدورولدی ، هرگونده بو اولنلرین سایی آرتماقدادیر. عراغین میللی ثروتلری تاریخی اثرلری یوخ ائدیلدی ، بوتون بو مدت ایچینده عراق نفتی وه گلیری نین هارا گئتدییی ده بللی دئییلدیر. عراق نئچه یوز ایل گئرییه گوتورولدی. افغانیستاندا یاراتدیقلاری تئرورچو طالبانلار چته لرینی عراقدا دا قوردولار. حتا غربیلی لر بو اولکه یه قوشون چکمک اوچون بیرلشمیش میللتلر تشکیلاتینی اوزلرینه آلت ائتدیلر .
ایکینجی مرحله
اورتا شرق فاجیعه سی نین ایکینجی مرحله سی آفریقانین قوزئی یینده ن حیاتا کئچیرلمه یه باشلانمیشدیر. دئمک اولار کی، بو آمئریکا پرئزیدئنتی اوبامانین قاهره اونیوئرسیته سینده چیخیشی و دئدیکلری بو مرحله اوچون باشلانقیج ساییلا بیله ر.
عرب دونیاسیندا ایجرا ائدیله ن بو پیلانا غربلی دئموکراتلار « عرب باهاری » آدی وئردیلر. بورادا بیر سوال اورتایا چیخیر ، بو عرب باهاریدیر؟ یوخسا « عرب خزانی»؟
تونئس دن باشلانان سوزده بو عرب باهاری ایلک اولاراق لیبی نی سونرادا مصری ایچینه آلدی. بیر زامانلار لیبی نفتینه خاطیر قدافی نین دوداقلاریندان اوپه ن اینگیلیستانین باش ناظیری تونی بیلئر جنابلاری ، پاریس ین اورتاسیندا قدافی یه چادیر قوردوران فرانسا پرئزیدئنتی سارکوزی جنابلاری ، قدافی نین ان یاخین دوستو اولان ایتالییانین باش ناظیری بئلئسکونی جنابلاری بو عرب باهارینی لیبی ده حیاتا کئچیرمک اوچون ناتونون باشچیلیغیندا لیبی نی بومبالاماغا باشلادیلار.
قدافی کیمی بیر دیکتاتورون دونن کی دوستلاری اوندان اوز چئویردیلر. اونون جینایتلرینی سایماغا باشلادیلار. بو یئرـ رفتار ده ییشمه سی عجبا لیبی ده دئموکراسی اوچون ایدیمی ؟، یوخسا لیبی نین نفت ـ گازینا ده یه ری ـ ده یمه زینه صاحیب چیخماق نییتی داشیردی؟
مصریده ده ائله ایران آدلانان یئرده اولدوغو کیمی، اوزون مدت غربین یاخین قولوقچوسو ، دوستو و آمریکانین بویوروغو ایله اوتوروب ـ دوران مبارک جنابلاری حاکمییتده ن گوتورولوب ، 50 ایل گیزلی یاشایان ایسلامچی « مسلمان قارداشلاری» حاکمییته گتیریلدی ، کئچه ن بو بیر ایل ایچینده اورادادا نیسبی سئکولئر اولان دوروم ده ییشدیریله ره ک ایسلاملاشدیرماغا چالیشیلدی. خصوصیله دونیایا تئروریزمی نین آنا قولاریندان اولان ، افغانیستادا ، یمن ده و بوگون سورییه ده ده ساواشان سالافیست دینچی لر ایداره لره یئرشدیریلمه یه باشلاندی. قول ـ قاناد آچماغا باشلادی. آمما یئنی حاکمییت ین بعضی قانادلاری نین ایسراعیله تهولیکه توره تمه سی آمئریکا و غرب دئموکراتلارینی راضی سالمادی . غرب توریستلری نین آزالماسی مصرده اولان ایقتیصادی بوحرانی آرتیردی. سوزده دئموکراتیک شکیلده سئچیلمیش اولان مورسی جنابلاری ظاهیرده اونا اطاعت ائده ن، آمما آمئریکانین بویوروغو ایله اوتوروب ـ دوران ، ایلده بیر میلیارد یاریم دولار یاردیم آلان اوردو طرفینده ن حاکمیتده ن اوزاقلاشدیریلدی. بونو دئموکرات غرب دونیاسی اولدی ـ بیتدی کیمی قبول ائتدیلرآمئریکایا باغلی اوردو بو ایشی اوز ایسته یی ایله می گورموشدور؟! گرگین لیک بو اولکه ده ده وام ائدیر . بو عسگری کودتادان سونرا طبیعی اولاراق آمئریکانین ایجازه و بویوروغو ایله سعودییه عربیستانی و امیرلیکلر 8 میلیارد دولار مصره یاردیم ائتدیلر. مصرده هنوز سون سوز دئییلمه میشدیر. هر حال ـ کاردا بو اولکه ده رادیکال دینی فوندامنالیزمین پایاسی قویولموشدور
سورییه گلدیکده بورادا یاشایان سورییه میللتیده عرب دونیاسیندا اولان ده ییشمه لرین تاثیرینده قالدی . چونکی بو اولکه ده 50 ایلده ن به ری حافظ اسد و اونون اوغلو دیکتاتورجاسینا حاکمییتی الینده توتور. بونا باخمییاراق بو اولکه منطقه ثابیت بیر دوزه نه مالیک اولوب ، سئکولئر شکیلده ایداره اولونوردی. قونوشو ایسراعیلله سوزده قولانین ایشغالینا گوره ساواش حالیندا اولسادا ، هر ایکی اولکه نین حاکمییتی بیر ـ بیرلریله باریش ایچینده کئچینیردیلر. ایسراعیل دوولتی اسد حوکومتینه گووه نیردی. اسدین گوتورلمه سینه ایسراعیل راضی دئییلدیر. بونا گوره ده سورییه مصر وه لیبی ده ن فزقیله نیر. خاریجی قووه لرین اوزلری نین موداخیله سینه ایجازه وئرمیر. بونا گوره ده بو اولکه یه افغانیستاندا اولدوغو کیمی طالبان تئروریست دینچی گروپلاری گوروپلاری گتیریلیب ، تورکییه ، سعودی عربیستان ، قطر وه غرب اولکه لری طرفینده ن حمایت اولونورلار. ایکی ایلده ن به ری بو اولکه ده قان سو یئرینه گئتمکده دیر.
حتا تورکییه ده یئرله شن سورییه آزاد اوردوسو و کئچیجی حوکومت ایچینده ده دینچی فوندامنتلتیست لر موجوددور.
نیویویرک تایمزین وئردییی بیلگی یه اساسن اوچ بئله سیلاحلی گوروپ ساواشماقدادیر( النصر، عبدلله اعظم وه شهید البارا ابن مالک گروبلاری )
اسد ایسه ایران ، اورسیت و چین طرفینده ن حمایت اولونور ، سیلاحلاندیریر. پوتین چه چه نیستانداکی جینایتلرینی سورییه ده ده ایجرا ائتمکده دیر. تئهران رئژیمی میلیاردلارلا دولار پارا یاردیمی ایله یاناشی ، تئهران رئژیمه منسوب تئروریست پاسدار و باشقا قووه لر ده سورییه ده اسدین یانیندا اینسانلارین قتل ـ عامی ایله مشغولدورلار. سون آیلاردا لوبنانداکی تئروریست حزب الله قووه لریده بو ساواشدا ایشتیراک ائدیرلر. طبیعی اولاراق بو گلیشمه ایسراعیل اوچون چوخ خئییرلیدیر. بونا گوره ده غرب دئموکراتلاری سوزده اورسییتله زاضیلیغا گله بیلمیرلر. فرساییشی ساواش ده وام ائدیر. بئله لیکله سورییه میللتی نین آرادلیق وه دئموکراسی ساواشی شرق و غربین ساواش یاریشی مئیدانینا چئوریلمیشدیر. بو گونه قده ر بو اولکه ده یوز مین نفرده ن چوخ اولموش ، بیرنئچه میلیوندا دیده رگین دوشموشدور. اولکه ایسه دوزگانلیغا چئوریلمیشدیر. تیکرار دوزلتیلمه سی اوچون نئچه یوز ایل لازیمدیر. بو غرب اولکه لری اوچون گوزه ل بیر بازاردیر. بورادادا او بیری عرب باهاری کئچیرمیش اولکه لرده اولدغو کیمی دینچی فاناتیک قووه لر سورییه اراضی سینده سوزده آزاد ائدیلمیش بولگه لرده شریعت قانونلارینی ایجرا ائدیرلر. بیر طرفده ن بئله فاناتیزمی پیسله ین ، علئهینه موباریزه ائده ن غرب دئموکراتلاری هامان بو گروپلارا مادی و اسلحه یاردیمیندا بولونورلار. حتا بو ساواشان تئروریست قووه لر بربرییت ین دوورونون اوزونو آغاردیب ، دونیا ایجتماعییتی نین گوزو قارشی سیندا الفاروق گروبونونا عایید ابوصفر اسدین قوشونونا عایید عسگرین دوشونو یاریب ، اوره یینی چیخاردیب یئییر. و دئییرکی : « تانرییه آند ایچیره م کی بیز اسدین عسگرلری نین اوره ک وه جی یه رلرینی یئییریک ...» آیا بو غرب دئموکراتیک دونیاسی نین و امئریکا بیرلشمیش سیتادلاری نین عرب دونیاسینا و منطقه میزه وئرمک ایسته دییی دئموکراسیدیرمی؟! بونو هانسی اینسان حاقلارینی مودافعه سی نین سویو ایله یوماق مومکوندور اولار.؟!
بوگون 35 ایل بوندان قاباق افغانیستاندا اولان تاریخی فاجیه بو اولکه ده تیکرارلانماقدادیر.پاکیستان غزه ته چی سی زیبرخانین یازدیغی بونا بیر آچیق دلیل دیر. او یازیرکی، تورکییه اطلاعات تشکیلاتی 93 نفر عربیستانلی، کوئیت لی ، یمن لی ، پاکیستان و افغانلی طالبان و القاعده یه منسوب اولان شخصیلری وزیریستاندان سورییه سرحدلرینه کوچورموشدور. حققتن بئله بیر ایش گورولموش سه ، بو سورییه آزاد اوردوسونو حمایت ائده ن آمئریکا و غربین راضی لیغی ایله اولمامیشدیرمی؟! سوزده آزاد اولونموش بولگه لرده شریعت قانونلارینی ایجرا ائده نلر هامان گروپلار دئییلدیرلرمی؟! اوروسلارا گلدیکده اونلاردا فقط اوز کئچیجی چیخارلارینی دوشونورلر، تاریخده ن درس آلمامیشلار. منطقه ده بوتون میللتلرین نیفرتینی قازانیب ، بو اویوندا اوتوزانلاردان ساییلیرلار.
اوچونجو مرحله
تورکییه بو اویونون خاریجینده دئییلدیر. سورییه ده ن سونرا اونون نوبه سی دیر. تورکییه نین قورتاریچی سی اولان وه تورکییه ده سئکولئر ، دونیوی دوولتی قوران رحمتلیک آتاتورک بونو گنج قورشاغا وه اوردویا امانت ائتمیش ایدی. بو مقدس امانته 70 ایل خیانت ائده ن اولونمامیشدیر. هر شراییطده قورونماسینا چالیشیلمیشدیر. وه بونون نتیجه سینده ایسلام دونیاسیندان تورکییه اوزونه مخصوص بیر یئر توتوردی. ایستیقرار وآزادلیق نتیجه سینده تورکییه نین ایقتیصادییاتیدا گلیشمه یه باشلامیشدیر. وه صنایع لشمیشدیر. بو ایسه غرب دئموکراتلاری نین خوشونا گلمیر. هنوز اونلار عثمانلی حوکومتی نین آوروپانین شرقینه و گونئی یینه حاکم اولماسی نی، وه وین شهرینی موحاصیره ائتمه سینی یادلاریندان چیخارمامیشلار. بونا گوره ده سوزده ائرمنی سوی قریمینی اورتایا آتیب ، و کوردلری تورکییه یه قارشی قوشقوردوب ، حمایت آئدیب وه ائدیرلر. بو اویونلار نتیجه وئرمه دیکده، تورکییه نی ایچینده ن ییخماغی دوشونورلر.بو مقصدله آغ پارتی نین حاکمییته گلمه سینه یاردیم ائدیب، آوروپایا آلماق شرطی نی اورتایا آتیب، بو فیرقه نین الی ایله تورکییه نین اوردوسونو ازمه یه چالشدیلار. تورکییه ده اولان سوز و بیان آزادلیغینی یوخ ائدیلدی. آزاد دوشونن وه یازان غزئته چیلر، ژئنراللار دوسداقلارا دولدوردولار. مصریده اولدوغو کیمی اردوغانین وه اونون انصاری نین الی ایله تورکییه نین قیافه سینی ده ییشدیریب ، دینی فاناتیزمی پیاده ائتمه یه چالیشیب و چالیشیرلار. ائله بو دوشونجه اساسیندا سئکولاریزمین یئرینه دینی فاناتیزمین یئر آلماسینی حمایت ائدیرلر. خصوصیله سورییه مسئله سینده تورکییه نین سورییه سرحدی طالبان و باشقا دونیا تئروریزمی نین مزدورلاری نین یئر آلدیغی بیر منطقه یه چئوریلمیشدیر. حتا بعضی معلوماتلارا گوره تورکییه عسگرلری ده سورییه ده بو تئروریستلرین یانیندا ساواشماقدادیرلار. تاسوفله تورکییه نین آتا تورک خطینده ن آیریلماسی، بو اولکه نین گله جه یینی خطره سالمیشدیر. حتا بو اولکه نین پارچالانماسینی اوزو ایله گتیره جکدیر. بو بو تورکییه و منطقه اوچون تاریخی بیر فاجیعه وه جینایتدیر. تاسوفله تورکییه ده حاکمییتینه گتیریله ن آغ پارتی منسوبلاری بیله ره ک ، یاخود بیلمییه ره ک بو جینایتین یولونو حامارلاماقدادیرلار. بو تورک دونیاسی اوچونده بیر فاجیعه دیر.
چوخ ـ چوخ تاسوفله یاخین قونشوموز اولان ایسراعیل ، ایشغال ائتدییی عرب توپراقلاری نین ایشغتاینی سوردورمه سی ، ایشغال اولونموش اراضیده یئنی ایسکان مرکزلری نین تیکدیریریب، ایسکانلاشدیرماسی ، عرب و بعضی ایسلام اولکه لرینده اولان بو دینی فاناتیزمه آزوقه وئرمکده دیر. بیرصورتده کی دوزگون و اوزون وعده لی بیر سیاستله ایسراعیل منطقه ده ایقتیصادی ، تئکنیکی وه سیاسی بویوک رول اویناییب، اوردو اوچون ائتدییی مصرفلری اوز خالقی نین ریفاهی یولوندا قونشو اولکه لرده یاتیریم اوچون مصرف ائده بیله ردی.
بیز نه ائتمه لی ییک ؟
تاسوفله دوغما آنا وطنیمیز آذه ربایجاندا بو منطقه ده یئر آلماقدادیر. ایسته ر قوزئی آذه ربایجان نین، ایسته رسه ده وطنین مستقیللی یی اوچون ساواشان گونئی آذه ربایجانلیلار اوز گونده لیک ساواشلاریندا وه سیاسی موباریزه لرینده بو منطقه میزده اوینانان اویونون بیلینجینده اولوب، بو رئالیقلاری گوزده ن قاچیرمامالیدیرلار. غربلی دئموکراتلارلا وه آمئریکا بیرلشمیش سیتادلاری ایله موناسیبتلرده میللی منافع و میللی چیخارلارا ایلک باشدا یئر وئرمه لیدیرلر.. خصوصیله قوزئی آذه ربایجانیمیزدا حاکمییتده اولوب وه اولمایانلار اوز مسئولییتلرینی حس ائتمه لیدیرلر. خصوصیله تئهران رئژیمی طرفینده ن مالییه لشدیره ن ، رادیکاللاشدیریلان قووه لرین حرکتلری گوز آلتینا آلینیب ، تئهران رئژیمینه منسوب اولان وه تئهران رئژمی نین ییخیجی عنصورلری نین اولکه ده قالماسینا ایجازه وئرمه مه لیدیرلر. . اونلار طرفینده ن آچیلمیش بوتون مکتبلر باغلانمالیدیرلار.
آذربایجانیمیز جاقدا آیری بیر یازی وئریله جکدیر. ا18.07.2013
نئلیم ، نئجه ائله ییم داواسی !
آتالاریمیز دئمیشلر ، عاشیقین سوزو قورتولاندا نئلیم ، نئلیم چاغیرار!
سون گونلرده بیر نئچه تشکیلاتین قول چکدییی (؟!) بیر« رئفراندوم بیلدیریشی» یایینلانمیشدیرکی ،معناسی یوخاریدا قئید ائدیلدیی کیمی نئلیم ـ نئیلیم چاغریماقدیر. بو بیلدیریشی یایانلارین اکثرییتی آوروپادا یاشاییرلار. گورونورکی ، آوروپادا یاشادیقلاری حالدا آچیق واقعییتلری گورمکده ن یوخسون دورلار. آتدیقلاری آددیم ایسه یئر سیز و معناسیز بیر آددیمدیر. ایران آدلانان یئر نه اینگیلیستان ، نه کانادا ، نه ده ایسپانیادیر. چونکی بو اولکه لرده دئموکراسی مووجوددور. اینسان حاقلارینا حورمت قویان اولکه لردیرلر. حتا بو اولکه لرده رئفراندوم یولو ایله آیریماق ایسته ین میللتلرین ، اولدوقلاری اولکه لرده اوزلری نین یئرلی حوکومت و پارلئمنتولاری واردیر. اوزلری ـ اوزلرینه بیر دوولتدیرلر. ایقتیصادی باخیمدان دا گلیشمیش ایالتلر ساییلیرلار. دیللری رسمی دیل اولاراق اوخونور ، یعنی او ایالتین ایشلری بو دیلده حیاتا کئچیریلیر. کولتور و مدنییتلریده قورونور. آیریلماق ایسته ینلرسه، بو ایالتلرین پارلئمنتوسوندا تمثیل اولونان فیرقه لر( پارتیلارـ حزب لر) و میللی شخصییتلردیرلر. تاریخی آراضیلری نین حدودلاری بللی دیر. بو حدودلار مرکز حوکومت طرفینده نده رسمی شکیلده قبول ائدیلمیشدیر.
ایران آدلانان یئره گلدیکده بو اولکه ده دیکتاتور ، فاناتیکده ن ـ فاناتیک ( گئریجی) ، دینی سیاسته آلت ائده ن ، هر چئشید اینسان حاقلارینی چئینی ین ، ایقتیصادی و سیاسی باخیمدان دا ورشیکست بیر اولکه دیر. آدام اولدورمکده ، ایشکنجه ائتمکده دونیادا ایکینجی اولکه ساییلیر، چین نفوذو ایله موقاییسه ائدیلیرسه بیرنجی یئری توتور. آذه ربایجان بئله بیر رئژیمین ایشغالی آلتیندادیر. تاریخی اراضیلری ایسه پارام ـ پارچا ائدیلمیش، باشقا میللتلره باغیشلانمیش، یاخود اونلار بو اراضیلرده یئرلشدیریلمیشدیر. ان ابتدایی حاقی دیله گتیرمک اولوم ، ایشکنجه، و اعدام دئمکدیر. بئله بیر اولکه اوچون بئله بیر بیلدیریش وئرمک ، واقعییتلری گوروب آنالیز ائتمکده ن عاجیز اولماق، یاخود مقصدلی کاناللارا خیدمت معناسینا گلیر.. یاخود بئله بیر گولونج بیلدیریشله اوزلرینی مطرح ائتمک ، منده وارام دئمک معناسینی داشیر.
گورونورکی بو سویداشلاریمیز رئالیقلار ایچینده یوخ رویالاردا یاشاییرلار. 90 ایلده ن چوخدور کی، فارس ایرقچی لیغینی تبلیغ ائده ن رئژیمده ن آوروپا و کانادا دئموکراسی سینی گوزله ییرلر. طبیعی آنا دیلینی تانیمایان بیر ایرقچی رئژیمده ن مستقیللیک رئفراندومو اومورلار. بو سویداشلاریمیز ال ـ اله وئریب ، رئژیمله ، اونون مستملکه چی سیاستی ایله ساواشماق ، آذه ربایجانین تاریخی اراضیلرینی بئین الخالق ایجتماعیت طرفینده ن قبولونا چالیشماق ، تثبیت ائتدیرمک ، رئژیمین میللتیمزه ائتدیی چئشیدلی جینایتلرینی آچیقلاماق یئرینه ، بئله بیلدیریشلر وئرمه لری دئدیکلرینه اینانماماغین و واقعییتلری گورمه مه یین گوسترگه سیدیر.
بوتون خاریجده اولان تشکیلاتلار، بونو بیلمه لی وقبول ائتمه لیدیرلرکی ، خاریجده ایستی اوطاقلاردا مستقیللی یی آلماق ایمکانسیزدیر. هرایش ایچه ریده اولاجاقدیر. بو ایشی دئدیکلرینه اینانان جانیندان ، مالیندان و وارلیغیندان کئچمه یه حاضیراولان غئیرتلی میللتیمیز و اونون شرفلی اوغول و قیزلاری گوره جکدیر. خاریجده یاشایانلارین وظیفه سی اونلارین سه سینی دونیایا یایماقدیر حاضیرلیق ایشلری آپارماقدیر داخیلده اورتاق و بیرلیکده حرکت ائتمه یی حمایت و تشویق ائتمکدیر. اونلارین دییه بیلمه دیکلرینی دیله گتیرمکدیر.
بئله بیلدیریشلر ، چیخیش لار میللی حرکتی لووس ائتمک ، لاغا توتماق ، مستملکه چی رئژیمه خیدمت ائتمک ساییلیر. سیاستده ن باشی چیخان ، سیاسی و ایجتماعی مسئله لری گوتور ـ قوی ائدیب، تدقیق گوجونه مالیک اولان بیریسی بونو بیلمه لیدیرکی، تاریخ بویو دیکتاتورلوقدا ایداره اولونان، دالی قالمیش ، ایران آدلانان اولکه کیمی بیر اولکه ده ، میللی قورتولوش ساواشی ، مستملکه دن آزاد اولماق، رئفراندوم یولو ایله یوخ ، آنجاق و آنجاق ایناملی ساواش یولو ایله مومکوندور.
آنادلی غزئتی 15.12.2012بون
باش ساغالیغی
داخیلده ن و بئین الخالق خبر آزئنتلیکلرین وئردیکلری بیلگیلره گوره مورداد آیی نین 21 ده ایشنبه گونو ناهاردان سونرا گونئی آذربایجانین اهر ایالتینده 6،5 گوجونده ایکی یئر تیتیره مه سی باش وئرمیشدیر. بو تیتیره ییشین نتجه سینده ورزقان شهری باشدا اولماقلا بیر چوخ کندلر یئرله یئکسان اولموش ، اهالی ییخیلان ائولرین آلتیندا قالمیشلار . رئژیم اولوم سایی سینی کیچیک ساخلاماغا چالیش سادا، اولن لرین سایی 6ـ 7 مین نفرجیواریندادیر ، آوروپا آزئنتلیکلره گوره یارلی ساییسی 16 مین نفر اعلان ائدیلمیشدیر. طبیعی اولاق مستملکه چی رئژیم بو حاقدا اوز غزئت ، وه رادییو ـ تئلوزییالاریندا معلومات وئرمه میشدیر. آلمانین بیرینجی کانللینا گوره جینایتکار مستملکه چی رئژیم خاریجی یاردیملارادا ریضایت لیک وئرمه میشدیر. اهالی اوز باشینا بوراخیلمیشدیر. بو بیر ده فعه ده بونو آپ ـ آچیق نوماییش ائتدیریرکی ، فارس ایرقچبی لاری نین مستعمره سینده اولان آذربایجان داغیلماسی ، برباد دوروما دوشمه سی اونلارین ایستکلریدیر. بودا چوخ طبیعی دیرکی، هئچ مستعمره چی تاریخ بویونجا مستعمره سینده یاشایان میللتین خوشولوغونا چالیشمامیش ، مستعمره سی نینده آبادلیعینی ایسته مه میشدیر. بو فارسلار اوچونده کئچه رلیدیر. تیکرار بو زلزله ده نده چیخاردیغیمیز نتیجه و بیر واقعییتی نوماییش ائتدیریر. اونون اوچونده هئچ بیر آذربایجانلی مستعمره چی فارسدان توقعو اولمامالیدیر. عکسینه بو فاجیعه لردن درس آلیب ، اوزونو بو مستعمره دن قورتارماغا ، اوزو اوزونون آغاسی اولماغا چالیشمالیدیر. قورتولوش ساواشلاریدا تاریخ بویو اسلحه گوجو ایله اولموشدور. آزادلیغی ، مستقیللی یی هدییه ائتمه زلر. ماتملی اولساقدا بو فاجیعه نی یارادان آمیللری دوشونمه لی ییق. بونلاری دوشونوب چاره قیلماغا قالخمازساق، باشیمیزا بوندان داها جوخ آجی فاجیعه لر گله جکدیر. بیز غزئته میز و اونون اوخوجولاری آدیندان آذرباجان میللتینه باش ساغالیغی دئییب ، عزیزلرینی ایتیره ن ,ائله لره صبیر دیله ییریک ، سون غمینیز اولماسینی آرزو ائدیریک
آنادیلی رئداکسیاسی آدیندان
دوختور غروی
قــالــخ آیــاغـــا آذه ربـــایــجـــانبا
آذه ربـــایــجــان ، آذه ربـــایــجـــان
قـــالـــخ آیــاغــا ، آذه ربـــایــجـــان
گـــوزلــر یـاشــلـی ، اوره کلــر قان
وطـن اولــوب ، بــویــوک زیـنــدان
واخــتـی دیــرکـی ، اولا طـوغــیـان
بـویـوک عـصـیـان ، قـانـلی عصیان
مینلرجــه جـــان ســنـه قــوربـــان ،
قـــالـــخ آیــاغــا ، آذه ربـــایــجـــان
آذه ربـــایــجــان ، آذه ربـــایــجـــان
دیــلــیـن گــئـدیــر ، یـورد تـالانـیــر
ده ردلــر ـ ده رد اوســتـه قــالانـیــر
تــوپــراغـــیـنـدا یــاد دولانــیـــــــــر
بــیـر عیـده ده یـــالــــتــاقــلانـیــــــر
اوزون، اوز کــیـمـلـی یـیـن دانـــیــر
قـــالــــخ آیــاغــا ، آذه ربـــایــجـــان
آذه ربــــایــجــان ، آذه ربـــایــجـــان
داهـــا یــاتــمــاق واخــتـــی دئــیـیـل
بــاشـــی قــاتــمـاق واخــتــی دئـیـیـل
آل ـ وئـــر، ســاتـمـاق واخـتـی دئییل
خــوســانــلاشـــمـاق واخـتـی دئـیـیـل
نـامـوس ، شـــرف تـــوپــراقــدی بو
قـــالــــخ آیــاغــا ، آذه ربـــایــجـــان
آذه ربــــایــجــان ، آذه ربـــایــجـــان
فـارســا کــولــه اولــمــاق آردیــــــر
زنـجــیــرلــه نــمــیـش ائل ـ دیاردیر
هــر یـئــر دوسـداق، هـر یئر داردیر
تـک ایـــنـامـیـن ، ســنه یـاردیـــــــر
دایــان یــالـنـیــز ائـل گــوجــونـــــــه
قــــالـــخ آیــاغــا ، آذه ربـــایــجـــان
آذه ربـــــایــجــان ، آذه ربـــایــجـــان
ســون ســیــنـاقــدیــر، آمـاده گـــه ل
ائــلــی چــاغــیــر ، ایــمــداده گـه ل
اجــــدادیـــــن تـــک آزاده گــــــــه ل
آیـــدیــن ســـــیـلاح آل ، داده گـــه ل
زامــان قــیـســـا ، فــورصـت آزدیـر
قــــالـــخ آیــاغــا ، آذه ربـــایــجـــان
آذه ربــــایــجــان ، آذه ربـــایــجـــان
تبریزلی فائق(آیدین) بون 13 ،5،2012
27 Aprel 2012, Cümə
Vaşinqtonda ABŞ-Azərbaycan münasibətlərinə həsr edilmiş konfrans işini başa çatdırıb (FOTOLAR)
Konfrans iştirakçıları iki ölkə arasında 20 il ərzində münasibətlərin inkişafını dəyərləndirib, ABŞ-Azərbaycan əlaqələrinin gələcəyini müzakirə ediblər
Dilshad Aliyarli
Vaşinqtonda ABŞ və Azərbaycan arasında diplomatik münasibətlərin qurulmasının 20 illiyi münasibətilə keçirilən konfrans işini başa çatıdırıb. İki gün sürən konfrans zamanı ABŞ-ın hazırkı və keçmiş administrasiyalarının nümayəndələri, Birləşmiş Ştatlar Konqresi və Senatının üzvləri, Amerikanın müxtəlif araşdırma mərkəzlərinin təhlilçiləri, Azərbaycan Dövlət Neft şirkətinin yüksək səviyyərli rəsmiləri, Azərbaycan Milli Məclisinin deputatları, Azərbaycanın dini icmalarının liderləri iki ölkə arasında 20 il ərzində münasibətlərin inkişafını dəyərləndirib, ABŞ-Azərbaycan münasibətlərinin gələcəyini müzakirə ediblər.
ABŞ və Azərbaycan arasında münasibətlərinin 20 illik tarixi və iki ölkə arasında əməkdaşlıqdan əldə edilən nəticələr mövzusunda keçiriən iclasda müstəqilliyini bərpa etmiş gənc Azərbaycanın Birləşmiş Ştatlarla qlobal və regional təhlükəsizlik, enerji təhlükəsiziyi, iqtisadi inkişafa dair birgə maraqlar əsasında güclü tərəfdaşlıq münasibətlər qurduğu qeyd edilmişdir. Müzakirələrdə Dövlət katibinin yardımçısı Erik Ruben, Atlantik şuranın Avrasaiya mərkəzinin direktoru səfir Ross Vilson, ABŞ Dövlət katibinin yardıçısının keçmiş müavini Deyvid Merkel, Azərbaycan Xarici İşlər nazirinin müavini səfir Hafiz Paşayev və ABŞ-ın Heritage Fondunun eksperti Ariyel Kohen çıxış etmişlər. Natiqlər 20 il bundan əvvəl regionda sabitiliyin bərqərar olması və yeni müstəqil ölkələrin suverenliyinin qorunması qarşısında maneələrdən danışıb. Amerikalı ekspertlər Azərbaycanın və ümumilkdə Qafqaz regionunun ABŞ xarici siyasətində xüsusi rolunu vurğulayıblar. ABŞ-ın Azərbaycanla münasibətlərə verdiyi əhəmiyyəti önə çəkən Erik Ruben ABŞ Dövlət katibi Hillari Klintonun 2010-cu ildə Azərbaycana səfəri zamanı dediklərini xatırlatdaraq, Birləşmiş Ştatlar və Azərbaycan arasında dərin, mühüm və davamlı münasibətlər mövcuddur deyə söyləmimıdir. Səfir Hafiz Paşayev Azadlığa Müdafiə aktına münasibətlərin qurulmasından öncə tətbiq edilən 907-ci əlavənin hələ də qüvvədə qalmasını ikitərəfli əlaqələrə təsirini qeyd etdi. O, Azərbaycanın beynəlxalq nüfuzunun artmasından danışaraq, ölkənin BMT-nin Təhlükəsizlik Şurasının qeyri-daimi üzvü seçilməsini Azərbaycanın beynəlxalq miqyasda prestijinin artdığına dəlalət etdiyini bildirdi. Natiqlər eyni zamanda, regionda sabitiyin bərqərar olması qarşısında maneə yaradan faktorları qeyd edərək, İranın mübahisəli nüvə proqramı ətrafında beynəlxalq ictimaiyyətlə yaranmış gərginliyi və bölgədə əsas oyunçulardan biri olan Rusiyanın yeritdiyi siyasətin təhlilinə yer verdilər. Ariyel Kohen ABŞ-ın regionda daha aktiv rol oynamalı olduğunu vurğuladı. Bununla yanaşı,Dağlıq Qarabağ münaqişəsinin nizamlanmasına ehtiyacın olduğu natiqlər tərəfindən xüsusi vurğulandı. Müzakirələrin iştirakçıları Azərbaycanın beynəlxalq təhlükəsizliyin təmin olunması və Avropanın enerji təhlükəsizliyinin strukturunun yaradılmasında rolunu qeyd etdi.
آمئریکا و ایسراعیلین سوز ساواشی !
اوزون بیر مدتدیرکی ، ایسراعیل دوولتی ایران آدلانان یئرده کی آتوم مرکزلری حاقدا سوز ساواشینا باشلامیشدیر. سون آیلاردا ایچینده آمئریکا بیرلشمیش سیتادلاریدا بونا قاتیلاراق ساواش گمی لرینی خلیجه گونده رمیشدیر. خاطیرلاتماق یئرینده اولارکی ، آمئریکا و غربیلیلر شاهی گوتوروب ، یئرینه خمئینی نی قویولدوقدا ظاهیرده هرگون بو رئژیم طرفینده ن هر ایکی اولکه نین بایراقلاری کوچه لرده یاندیریلیردی. بیر صورتده کی آرخادا ایسراعیل دوولتی و آمریکا ایله جیجی ـ باجیلیقلاری ده وام ائدیردی. هر هفته بو مونافیق رئژیمین منسوبلاری ایسراعیله گئدیب ، ا آری بئن مئناشه، رفسنجانی و باشقالاری ایله صمیمی شکیلده دانیشیب،" Ari Ben Menasche یسراعیل دوولتی نینده دوولت باشچیسی موشاویری و موسادین ایکینجی خدمه لی شحصی"
آلیش ـ وئریش ائدیردیلر. بورادا بونودا علاوه ائتمک لازیمدیرکی بو شخص ایسراعیل دوولتی نین قوللوقچوسو اولاراق اوچ ایل " 1974ـ 1977 " نجی ایللرده ایراندا سیری خبرلرین رمزلرینی کشف ائتمه وظیفه سینده چالیشمیش ، سونرا ایسراعیل دوولت اوردوسونون خصوصی شخصی قوروموندا وظیفه لندیریلمیش ، 198۰ نجی ایلده ایران ـ ایسراعیل اورتاق موناسیبتلر کومیته سینده اولوب ، نهایت باش ناظیر اولان اسحاق شمیرین خصوصی اطلاغات موشاویری اولموشدور. ایران ـ عراق ساواشیندا بو شخصین الی ایله ایرانا آلینان سیلاحلاردان ایسراعیلین گلیری 8۰ بیلیون دولار اولموشدور. بو طرفین بو ایشلرده ان یاخین امکداشلاری کاشانی، امشی و فخریه اولوب ، کروبی و احمد خمئینی و رفسنجانی و ایران اوردوسونون او زامانکی کومادانی جلالی ایله یاخین علاقه ده ایدی. آمئریکایا گلدیکده بو موناسیبتلرین تفروعاتی بو شخص طرفینده ن آدی گئچه ن کیتابدا قئید ائدیلمیشدیر. حتا کروبی جنابلاری، فوقول کراواتلی شکیلده پاریسین هیلتون هوتئلی نین یانینداکی مانتاین هوتئلینده ایلک اولاراق ایسراعیلده بو ایش اوچون گونده ریلمیش ایکی ایسراعیلین یوکسک سوییه لی نوماینده سیله گوروشموشدور بو هوتئلین یوخاری طبقه سینده ایسه آمئریکالیلارلا گوروش کئچیریله جک ایدی. آمئریکا نوماینده هئیتینی "گیتئز" ،" مئک فارلین "، " کیو" ، دونالد گورگ" کی پرئزیدئنت کارتئرین سیا رابیطی وظیفه سینده چالیشیردی. بو نوماینده هئیتی نین باشچیلاری ایسه "جورج بوش" و" ویلیام کئیس " ایدی. قئید ائدیلدیی کیمی ایران نوماینده هئیتی نی ایسه فوقول کیراواتلی کروبی تمثیل ائدیردی. آمئریکا ایله آنلاشما ایسه بوش، کئیس و کروبی و احمد خمئینی آراسیندا اولموشدور. آمئریکالیلارین ایسته یی ایله، آمئریکا ائلچی لی یینین گیرولاری، تئهران رئزیمی طرفینده ن بیر ایل داها ساخلامالی ایدی و بو بیر ایل اوچون بو رئزیمین ژئنوده کی حئسابینا 52 میلیون دولار آمئریکالیلار پول یاتیرتمالی ایدیلر. گورولدویو کیمی گیرو مسئله سی اوزوده اوینانیلمیش تیاترین بیر سیناریو پارچاسینی تشکیل ائدیردی.
ایسحاق شمیرین خصوصی امنییت( اطلاعات) موشاویری آری بئن مئناشه نین خمئینی رئژیمی نین قورولماسیندان سونرا ایرانا ایلک مسافرتی 1981 ـ نجی ایلین فئورییه سینده رفسنجانی نین قارانتی سی ایله 7۰7 نمره لی ایرانئرله حیاتا کئچیریلمیشدیر.( سوزده ایسلام رئژیمی قورولماسیندان بیر ایل سونرا) او بو گزیسینده تئهران مودافعه ناظیرلیغیندا اولوب، مودافعه ناظیری و باشقالاری ایله اوتوروب دانیشمیش، و ارته سی گون ایسه رفسنجانی کروبی و مودافعه ناظیری و پارلئمنتونون صدرلریله گوروشلری اولموش دور. سونرالار آردی سیرا گلیشلرینده ده بو گوروشلر تیکرارلانمیش دیر. بو قیسا معلوماتی وئرمکده ن مقصد بودورکی ، بو رئژیمین حاکمییته گتیریلمه سی مقصدلی شکیلده اولموش ، امئریکا و ایسرتعیلین مادی و ایستیراتئژیک چیخالارینا خیدمت ائتمیشدیر. بو کئچه ن اوتوز دورد ایلده بو موناسیبتلر هر حالدا قیریلمامیشدیر. آمما منطقه ده چوخلی ده ییشمه لر سبب اولموشدور. ایسراعیل فلسطین مسئله سینی حل ائده بیلمه میشدیر. بیر طرفده ن ایسراعیل حاکمییتی هر گون عربلرین ائولرینی ییخیب ، ائولرینی و توپراقلارینی منیمسه مکده، جویودلر اوچون یئنی بینالار تیکمکده ، و فلسطینلی لری سیخیشدیرماقدادیر. بیر طرفده نده ایسراعیل میللتی نین ناراضیلیغینی حیس ائتمکده دیر. بونلار بئین الخالق ایجتماعییتین نطرینده ن اوزاق قالمیر. بونا گوره ده داخیلده و خاریجده عمومی افکاری باشقا بیر نوقطه یه جلب ائتمک ایسراعیل حاکمییتی اوچون داها الوئریشلی دیر. بو آمئریکا دوولتی و ایران رئژیمی اوچونده کئچه رلیدیر. منه گوره ایسراعیل دوولتی نین کره نئی یی الینه آلیب بورـ بور باغیرماسی ، گویا ایران آتوم مرکزلرینی بومبالیجاغینی تیکرالاماسی، گولونج بیر حرکتدیر. چونکی بو رئژیمین وارلیغی ایسراعیلین یارارینادیر، همده اونون بو تبلیغاتی ساواش قایدالارینا ضیددیر. بومبا سالان قاباخجادان من بو یئرلری بومبالیجاغام دئمه ز. بو آمئریکا اوچونده کئچه رلیدیر. هنوز آمئریکا افغانیستان و عراقدا کی آغیر خسارتده ن اوزونو قورتارا بیلمه میشدیر. ایقتیصادی باخیمدان آغیر دورومدادیر. ساواش گمیلرینیده خلیجده سرگیله مه سی آیری مقصد داشی ییر.
ایسراعیل میللتینه گلدیکده، بونو دییه بیله ریک کی ، چوخ چالیشقان ، گوزه ل و باجاریلی بیر میللتدیر. تاسوفله حاکمییتده اولانلار بو کئچه ن 60 ایلده ساواش مشقینده ن دوشمه میشلر. عربلرله آنلاشماق یئرینه دوشمنچیلیک سیاستی گودورلر. یازیق ایسراعیل میللتی ایسه بو سیاستین قوربانی اولماقدادیر. بیر صورتده کی ایسراعیل اوز قونشولاری ایله یاخشی موناسیتلر قورا بیلسئیدی، بو منطقه ده تکجه باریشا یوخ، بو اولکه نین ایقتیصادی گوجلنمه سینه ده بویوک خیدمت ائتمیش اولاردی.چونکی ایسراعیل بیلی یه و یئنی تئکنیکه مالیک بیر اولکه دیر.
بونو ایلک باشدا خاطیرلاتماق یئرینده اولارکی، بیز آذربایجانلیلار منطقه نین هر چئشید آتوم سیلاحیندان ، آتوم ائنرزی سانتراللاریندان تمیز بیر بولگه اولماسیندان یاناییق. ایرانی و اونون آتوم مرکزلرینی بومبلاماق هئچ بیر درده درمان قیلمایاجاق، عکسینه دوشمئچیلی یی آرتیراجاق، ایسراعیلین امنیتی نی تامین ائتمییه جکدیر. بیزه گوره ایسراعیلین حاکمییتینده اولانلاری ایران آدلانان میللتلر دوسداغینداکی میللتلرله یاخشی موناسیبتلر قورماغا چالیشمالی ، اونلارین تمثیلجیلری ایله گوروشوب، اوزون وعده لی امکداشلیغین پایاسینی قویمالیدیرلار. او زامان بو مرکزلرده اوزلویونده ن چکیب باغلاناجاقدیر.
البته ایسراعیل دوولتی نین ایران آدلانان یئرده کی آتوم مرکزلرینی بومبلاماسی ، آذربایجان میللتی آچیسیندان ایسراعیلله ـ تئهران رئژیمی نین مسئله سیدیر. آذربایجان میللتی ایران ـ عراق ساواشیندا اولدوغو کیمی بوشونا مستملکه چیلر اوچون قوربان وئرمه یه حاضیر دئییلدیر. حتا ایسراعیلین عربلرله اولدوغو پروبلملریده اونلارا عاید اولان مسئله لردیر. آذربایجان میللتی بوتون قونشولاری ایله باریش ایچینده یاشاماق و یاخین امکداشلیق ائتمک آرزوسوندادیر. بو ایسراعیل اوچونده کئچه رلیدیر.
چوخ ـ چوخ تاسوفله ایسراعیل ده و غرب لرین ایچینده کیچیک فوندامنتالیست گروبلارین اولماسی منطقه ده امنیتین ساغلانماسینا انگل اولماقدادیر.
بیزه گوره بئله بیر رئژیمین وارلیغی یوخاریدا قئید ائدیلدییی کیمی باشدا آمریکا و ایسراعیل اولماقلا غربینده ایقثیصادی و ایستیراتئژیک مراقلارینی تامین ائتمکده ، بونا گوره ده اونلار بو رئژیمده آنجاق ظاهیری ده ییشیکلیکلرده ن یانادیرلارو ایران آدلانان یئرده کوکلو ده ییشیکلیکلری ایسته میرلر . البته ایستکله ، تبلیغات آراسیندا یئرده ن ـ گویه فرق اولا بیله ر. اونلار بو رئژیمین الی ایله، ایران آدلانان یئرده گلیشمه نین هر جهتلی قارشی سینی آلمیش ، نئچه یوز ایل گئرییه گوتورموشلر. ایراندا عرب میللتی نین نفتیده ن الده ائدیله ن گلیری منطقه ده رادیکالیزمی کوکلندیرمه یه ، ایسته دیکلرینی ساتیش ماللارینی تئهران رئژیمینه سیرالاماقدادیرلار. اوندان بیر خوخو کیمی ده یارارلانیب ، اوز سیلاحلارینی ساتماقدادیرلار. سون اولاراق قطره ، امیرلیکلره و سعودییه عربیستانینا ساتیلان سیلارین بیر فقره سیدیر. ختا آوروپادا بئله بوندان اوز ایستیراتئژیک مقصدلری اوچون یارارلانیرلار. سون اولاراق آلمانین شرقینده قاره لر آراسی راکئتلری اوولاماق اوچون قورولماقدا اولان اوستلر گویا ایراندان گه له جک راکئتلرین قارشی سینی آلماق مقصدی گودورموش! . بیر صورتده کی بونلار روسلارا قارشی قورولان موسیسه لردیر
آری بئن موناشه نین " قان پاراسی " آدلی کیتابیندا رئژیم باشچیلاری نین آلماندا، فرانسا ، اینگیلیس و سویسده کی بانکلاردا اولان حئسابلاری نین نومره لری ، گیزلی نومره لری ، بو حئسابلاردا یاتیریلمیش پارالارین میقداریدا قئید ائدیلمیشدیر.
نا دلی غزئتی ـ دوختور نورالدین غروی 28 .۰1 .2۰12
حورمتلی وطنداشلار
یئنی ایلینیزی ( باهار/ ارگینوکون / یئنی گون) بایرامینیزی آنا دیلی غزئتی آدینادان تبریک دئییب ، سیزلره و عائله نیزه جان ساغالیغی ، تزه ایده خوشلوق دیله ییب،
میللتیمیزه میللی قورتولوش و ، آزادلیق وه مستقیل لیک ساواشیمیزدا اوغورلار آرزولاییریق. یئنی ایلین میللتیمیز اوچون آزادلیق ایلی اولماسینی تمنا ائدیریک .
آنادیلی رئداکسیا هئیتی
Azərbaycan prezidenti Xocalı soyqırımı ilə bağlı xalqa müraciət etdi
Azərbaycan Respublikası prezidenti İlham Əliyev Xocalı soyqırımının 20-ci ildönümü ilə əlaqədar Azərbaycan xalqına müraciət edib.
XX əsrin ən dəhşətli və qanlı faciələrindən hesab edilən Xocalı soyqırımının 20 ili tamam olur: 1992-ci il fevralın 25-dən 26-na keçən gecə erməni hərbi birləşmələri keçmiş sovet ordusunun Xankəndi şəhərində yerləşən 366-cı motoatıcı alayının iştirakı ilə aylarla mühasirədə saxlanılan Xocalıya hücum edərək, bir gecənin içində şəhəri yerlə yeksan edib. Bu qanlı aksiya zamanı dinc əhaliyə amansızlıqla divan tutulub, 613 nəfər qətlə yetirilmiş, meyitlər təhqir olunub, 1275 nəfər girov götürülüb. Onlardan 150 nəfərin taleyi hələ də məlum deyil. Qətlə yetirilənlərin 63 nəfəri uşaq, 106 nəfəri qadın, 70 nəfəri ahıl və qoca idi. Hərbi təcavüz nəticəsində 8 ailə tamamilə məhv edilib. Dövlət başçısı müraciətində vurğulayıb ki, son iki əsrdə erməni millətçiləri tarixi Azərbaycan torpaqları hesabına mifik Böyük Ermənistan ideyasını gerçəkləşdirmək məqsədilə dəfələrlə xalqımıza qarşı terror, kütləvi qırğın, deportasiya və etnik təmizləmə kimi bəşəri cinayətlər törədiblər: XX əsrin sonunda dünyanın gözü qarşısında baş verən, qəddarlığı və amansızlığı ilə fərqlənən Xocalı soyqırımı isə bu təcavüzkar siyasətin ən qanlı səhifəsi idi. Bu ağır cinayətə görə siyasi-hüquqi məsuliyyət birbaşa Ermənistanın o zamankı və indiki rəhbərliyinin, Dağlıq Qarabağdakı separatçı rejimin üzərinə düşür. Azərbaycan dövləti erməni faşistlərinin törətdiyi Xocalı faciəsi haqqındakı həqiqətlərin dünya ictimaiyyətinə çatdırılması və beynəlxalq aləmdə soyqırımı kimi tanıdılması istiqamətində iyirmi ilə yaxındır ki, məqsədyönlü və sistemli iş aparır. Son illərdə Xocalıya ədalət beynəlxalq kampaniyası çərçivəsində soydaşlarımızı təmsil edən çoxsaylı vətəndaş cəmiyyəti institutları, gənclər təşkilatları və diaspor qurumları bu sahədə hakimiyyət strukturları ilə birgə səmərəli fəaliyyət göstərirlər. Artıq yalan və saxtakarlıq üzərində qurulmuş erməni təbliğat maşınının iç üzü ifşa olunur və dünya ictimai fikri Xocalı həqiqətlərini qəbul etməyə başlayır. İslam Əməkdaşlıq Təşkilatı Parlament İttifaqı bu faktı insanlığa qarşı törədilmiş kütləvi cinayət hadisəsi kimi tanımış və üzv dövlətləri həmin faciəyə müvafiq siyasi-hüquqi qiymət verməyə çağırıb. Pakistan və Meksikanın parlamentlərində bu qətliamın soyqırımı aktı kimi tanınması barədə qətnamə qəbul edilib. Prezident İlham Əliyev Azərbaycan Respublikasının hazırda dünya təhlükəsizlik sistemində və beynəlxalq terrorizmə qarşı mübarizədə mühüm rol oynadığını qeyd edib: Harada baş verməsindən asılı olmayaraq, biz hər cür irqi ayrı-seçkiliyi, etnik və dini zəmində düşmənçiliyi bütövlükdə bəşər cəmiyyətinə qarşı cinayət hesab edirik. Dövlətimiz bundan sonra da Xocalı soyqırımına, Azərbaycan torpaqlarının Ermənistan tərəfindən işğalına obyektiv qiymət verilməsi və tarixi-hüquqi ədalətin bərpası üçün öz fəaliyyətini davam etdirəcək, bütün siyasi və hüquqi vasitələrlə belə hallara qarşı barışmaz mübarizə aparacaq. Xocalı soyqırımını törətməkdə düşmənin məqsədi Azərbaycan xalqını sarsıtmaq, suverenlik və ərazi bütövlüyü uğrunda mübarizədən çəkindirmək və torpaqlarımızı zorla ələ keçirmək olsa da, bu ağır faciə xalqımızı daha da mətinləşdirib, qəhrəman oğul və qızlarımızı müqəddəs Vətən və milli dövlətçiliyimiz naminə qətiyyətli və mütəşəkkil mübarizəyə səfərbər edib. Bu ümummilli hüzn günündə bir daha Xocalı faciəsinin günahsız qurbanlarının əziz xatirəsini ehtiramla yad edir, bütün şəhidlərimizə Allahdan rəhmət diləyirəm. Sizi əmin etmək istəyirəm ki, Xocalı soyqırımını həyata keçirənlər gec-tez ədalət məhkəməsi qarşısında cavab verərək layiqli cəzalarını alacaq, şəhidlərimizin qanı yerdə qalmayacaq.


c: text/html

text:
مانقورت1
یازار: چینگیز آیتماتوو
حاضیرلایان: وحید کییاکسار
اوخودوغونوز " مانقورت " حیکایهسی " گون وار عصره
برابر " رومانینین بیر پارچاسیدیر. آنجاق دئمک اولار کی، " قیرقیز
" خالقینین ناغیللاری اساسیندا یازیلمیش بو پارچا، اؤزلویونده کامیل و تام
بیر حیکایه سجییهسی داشیدیغی حالدا، رومانین اساس مؤوضوعسو منلییینی ایتیرمه،
میللی وارلیغا یاد قالما مسلهسینین باجاریقلا و اولدوقجا ساده و ییغجام شکیلده
ایفاده ائتمیشدیر!
" آنا بئییت
" قبیریستانلیغینین اؤز تاریخی واردی. اول - باشدان روایت اونونلا باشلانیردی
کی، بو یئرلری ضبط ائلهین "
ژوانژوان "لار اسیر توتدوقلاری دوشمن عسگرلری ایله چوخ آمانسیز رفتار ائلهییرمیشلر.
ایمکانلاری اولاندا اسیری قونشو اؤلکهلره قول ساتارمیشلار، بو دا اسیر اوچون خوشبختلیک
حساب اولونورموش، چونکو اومود یئری قالیردی، کیم بیلیر، بلکه ائله بیر ایمکانی اولدو
کی، قاچیب وطنه قاییتدی... ژوانژوانلارین اؤزلری اوچون قول ساخلادیقلاری اسیرلری ایسه
دهشتلی طالع گؤزلهییردی. اونلار اؤز قوربانلارینین باشینا زیف کئچیریب دؤزولمز ایشگنجه
وئرهرک اونون یادداشینی تامام یوخ ائلهییرمیشلر. بو ایشی عادتن، داوادا اسیر آلینمیش
جاوان دؤیوشچولرین باشینا گتیریرمیشلر. اوولجه اونلارین باشینی قیرخیرمیشلار، توکلری
بیر - بیر دیبینهجن تمیزلهییرمیشلر. باشی قیرخیب قورتاراناجان ژوانژوانلارین تجروبهلی
قصابلاری لاپ یاخیندا قارت بیر دوه کسرمیش. دوهنین دریسینی سویاندا، اوولجه اونون
ان آغیر و مؤحکم اولان بویون دریسیندن باشلایارمیشلار. او دقیقه ده حیصهلره بؤلوب،
بوغلانا - بوغلانا باشی قیرخیلمیش اسیرلرین باشینا کئچیررمیشلر، درینین چکیلمهیی ایله
ساققیز زیفی کیمی یاپیشماغی بیر اولورموش – بیر نؤوع ایندیکی اوزگوچولوک پاپاقلاری کیمی. باشینا بئله ایش
گتیریلن آدام یا آغیر ایشگنجهلره دؤزمهییب اؤلور، یا دا عؤمور - بیللاه یادداشینی
ایتیریب " مانقورت " اولورموش – یعنی کئچمیشینی خاطیرلایا بیلمهین قولا
چئوریلیرمیش. بیر دوهنین بویون دریسی بئش - آلتی زیفه بس ائلهییرمیش. زیف سالیناندان
سونرا محکومون بوینونا تاختا کونده کئچیریرمیشلر کی، باشینی یئره چاتدیرا بیلمهسین.
اونلارین توک اورپردیجی نالهلری بوش یئره ناراحاتچیلیق وئرمهسین دئیه یازیقلاری بو
وضعیتده اوزاق یئره آپاریب، ال - آیاقلاری باغلی، آج - سوسوز آتارمیشلار قیزمار گونون
آلتینا. ایشگنجه بیر نئچه گون سورورموش. معین یئرلرده ده گوجلو گؤزتچی دستهلری قویارمیشلار
کی، هله ساغکن قوهوملاریندان، عقربالاریندان گلیب اونلاری خلاص ائتمک فیکرینه دوشسهلر،
قویماسینلار. آنجاق بئله حاللار چوخ نادیر اولورموش، چونکی آچیق دوزنلیکده هر جور حرکت
اوزاقدان گؤرونور. سونرالار بیر نفرین مانقورت اولونماغی خبری گلیب قبیلهیه چاتاندا،
اونون ان یاخین قوهوملاری بئله اونو خلاص ائلهمک، یا ساتین آلیب قورتارماق ایستهمیرمیشلر،
چونکی بو، " آپلایندامین2 " اؤزونو یوخ، موقاوواسینی قایتارماق
دئمک ایدی. روایتده " نایمان آنا " کیمی تانینان بیرجه نایمان قادینی اؤز
اوغلونون بو بدبختلییی ایله باریشا بیلمهییب، " ساری اؤزک " افسانهسینده
ده ائله بو بارهده دانیشیرلار. قبیریستانلیغین آدی دا بونونلا علاقهداردیر– آنا بئییت،
یعنی آنا مسکنی .
ساری اؤزهیین قیزمار گونهشینین دؤیدویو چؤلده
آغیر ایشگنجه چکنلرین چوخو دؤزمهییب اؤلورموش. بئش - آلتی مانقورتدان بیری، یا ایکیسی
ساغ قالیرمیش. اونلارین اؤلومونه باعیث آجلیق، یا سوسوزلوق اولمورموش ، اونلارین آخیرینا
چیخان گون آلتیندا قورویوب مانقورتون باشیندا گئت - گئده آمانسیزجاسینا سیخیلان خام
دوه دریسینین وئردییی دؤزولمز عذابلار ایدی. قیزمار گونهشین شوعاعلاری آلتیندا دورمادان
سیخیلان زیف قولون قیرخیق باشینی دمیر منگنه کیمی سیخیردی. عذابا معروض قالان بو یازیقلارین
ایکینجی گون توکلری اوزانماغا باشلاییردی. آسیالیلارین دوز و جود توکو بعضن دوهنین
خام دریسینه بیتیر، چوخ واختاسا یول تاپا بیلمیر، قاییدیب تزهدن مانقورتون دریسینه
گیرهرک اونون عذابینی داها دا آرتیریردی. بو سونونجو ایشگنجه واختی مظلوملارین شعورو
لاپ پوزولورموش. ژوانژوانلار یالنیز بئشینجی گون گلیب اونلاری یوخلاییرمیشلار کی، گؤرسونلر
کیم اؤلوب، کیم قالیب. اسیرلردن بیرینی تاپاندا بئله حساب ائلهییرمیشلر کی، مقصدلرینه
چاتیبلار. اونا سو وئریر، قاندال – کوندهسینی آچیر، بیر آز سونرا دا قوللوق ائلهییب
گوجه گتیریر، آیاغا قالدیریردیلار. او، یادداشینی ایتیریب " دپلاینؤنوب
" اولوردو قول مانقورت، بونا گؤره ده عادی ساغلام قوللارا نیسبتن بیره - اون آرتیق
قیمتلندیریلردی. حتی بئله بیر قایدا وارمیش: اؤز آرالاریندا ووروشما - زاد دوشنده
مانقورت اؤلدورولرسه اؤز هم قبیلهلرینه نیسبتن اوچ آرتیق اؤدهنیش وئریلمهلیمیش.
مانقورت کیم اولدوغونو، هانسی نسیلدن – قبیلهدن اولدوغونو، آدینی، اوشاقلیغینی،
آتاسینی، آناسینی خاطیرلاییب یادینا سالا بیلمیرمیش – غرض کی، مانقورت اؤزونو اینسان
کیمی درک ائده بیلمیرمیش. او، دیلسیز - آغیزسیز حیوان کیمی بیر شئی اولدوغو اوچون تامامیله
مطیع و تهلوکهسیز ایدی. مانقورت هئچ واخت قاچماق فیکرینه دوشمزمیش. بونا گؤره ده اونو
گودمک، کئشیکچی ساخلاماق، گیزلی نییتلریندن شوبههلنمک لازیم گلمیردی. مانقورت صادیق
ایت کیمی بیرجه اؤز صاحبینی خاطیرلاییردی، باشقا آداملارا باش قاتیب قاریشمازدی. بیرجه
فیکری – قایغیسی واردیسا او دا قارنینی دویدورماقدی. باشقا دردی - چورو یوخ ایدی. عوضینده
تاپیشیریلان ایشی کور - کورانه، جان دیلدن، اینادلا یئرینه یئتیرردی. مانقورتلارا،
عادتن، ان چیرکین و آغیر ایشلری گؤردورردیلر، یا دا کی، کوت دؤزوم طلب ائلهین جان
سیخیجی ایشلر بویوراردیلار. اوزاقلاردا اوتلایان دوهلره پاسیبانلیق ائلهین مانقورتدان
باشقا هئچ کس ساری اؤزک چؤللرینین تنهالیغینا، کیمسهسیزلیگینه دؤزه بیلمزدی. بئله
بیر ال چاتماز یئرده بیرجه مانقورت نئچه - نئچه خیدمتچینی عوض ائلهییردی. یئمهیینی
واختیلی - واختیندا وئر، یای - قیش قالیب " ایپلاینشینی " گؤرسون، اؤزو ده
نه تکلیکدن، نه تنهالیقدان شیکایت ائلهسین. صاحبینین امری مانقورت اوچون هر شئیدن
آرتیقدی. یئمکدن، بیر ده چؤلده سویوقدان دونماماق اوچون کؤر - کؤهنه نیمداش پالتاردان
باشقا بیر شئی ایستهمیردی.
بو احوالات او دؤورلره عایددیر کی، ژوانژوانلار
کؤچهری آسیانین جنوب جیوارلاریندان سیخیشدیریلیب چیخاریلدیقلاری اوچون شیمالا یئریش
ائلهمیش، اوزون مدت ساری اؤزک چؤللرینی ضبط ائلهییب، اراضیلرینی گئنیشلندیرمک، قول
اله کئچیرمک اوچون قووغالار آپاریردیلار. بو اوزوجو قووغالارین آرا وئردییی ساکیت
گونلرین بیرینده " نایمان " توپراقلارینا کاروانلارلا مال گتیرن سؤوداگرلر
چای مجلیسینده صحبت واختی دانیشیرلار کی، ساری اؤزک دوزلریندن کئچنده قویولارین باشیندا
ژوانژوانلار طرفیندن ائله بیر جدی مقاومته راست گلمهییبلر، چؤللوکده بؤیوک بیر دوه
سوروسونو گودن جاوان بیر پاسیبان گؤروبلر. سؤوداگرلر اونونلا دانیشماق ایستهینده گؤروبلر
کی، اوغلان مانقورتدور.
باخان دئییر کی، ساپ ساغلام آدامدیر، هئچ کسین آغلینا
گلمز کی، اونون باشینا بئله ایش گتیریلیب. یقین او دا واختیندا سؤز دئییب، سؤز آنلایان
اوغلان ایمیش، اؤزو ده لاپ جاوان - جاهیل، بیغ یئری تزه ترلهییب، سیر - صیفتی، گؤرکمی
ده پیس دئییل، دی گل کی، دانیشدیراندا ائله بیل دونن دونیایا گلیب، یازیق اوشاق نه
آتاسینین آدینی بیلیر، نه آناسینین، ژوانژوانلارین اونون باشینا گتیردیکلری موصیبتی
ده خاطیرلایا بیلمیر، هارداندیر، کیملردندیر، اونو دا بیلمیر. نه سوروشورسان دینمیر،
بیرجه " هه " بیلیر، بیر ده " یوخ "، بیر ده قولاقلاریناجان کئچیردیگی
پاپاغیندان برک - برک توتوب دایانیر. دوهنین دریسی بعضن عؤمورلوک بیتیشیب قالیر مانقورتون
باشیندا. بئله مانقورت اوچون اوندان بؤیوک جزا یوخدور کی، دئیهسن، گل، باشینی بوغا
وئریب درینی قوپارداق. دلی آیغیر کیمی چیرپیناجاق، بیر آدامی دا باشینا یاخین بوراخمایاجاق.
بئله مانقوریت هئچ واخت پاپاغینی چیخارتمیر، ائله پاپاقدا دا یاتیر.
بو صحبت گئدن
واخت بیر آرواد سؤوداگرلره چای سوزورموش. دئمه او آرواد
نایمان آنا ایمیش... او گئجه نایمان آنا سحرهجن چیمیر وورمور، باشا دوشور کی، او مانقورت
پاسیبانی ساری اؤزک چؤللرینده آختاریب تاپمایینجا، اونون اؤز اوغلو اولمادیغینی بیلمهیینجه
راحتلیق تاپمایاجاق. چوخدان بری اورهیینده گیزلهییب ساخلادیغی اوزوجو، قورخولو بیر
شوبهه آنا قلبینده یئنیدن باش قالدیرمیشدی – اوغلو دؤیوش مئیدانیندا هلاک اولوب، یا
یوخ؟
اونون اوغلو " ساری اؤزک " تورپاقلاریندا
ژوانژوانلارلا دؤیوشده هلاک اولموشدو. اری ده بیر ایل اول اؤلدورولموشدو. نایمانلار
آراسیندا آد چیخارمیش، ساییلان کیشیلردن بیریمیش. اوغلو دؤیوشه گئتمیشدی کی، آتاسینین
قیصاصینی آلسین. دؤیوشده دوشمنله اوز-اوزه گلیب سینهلشنده گؤروبلر کی، اونون اوغلو
ییخیلیب آتین بوینونا، دؤیوشن های - هشیریندن هورکن قیزغین آت گؤتورولوب، اوغلان دوروش
گتیره بیلمهییب ییخیلیب، بیر آیاغی ایلیشیب اوزنگییه آتین بؤیروندن آسیلی قالیب. آت
اوغلانین جانسیز جسدینی سورویه - سورویه اوز توتوب چؤله... ترسلیکدن آت دوشمن طرفه
قاچیب.
نایمانلار بیر نئچه گون دال با دال چؤلو گزیب آختاردیلار
کی، اوغلانین اؤلوسونو تاپسینلار، بیر شئی چیخمادی. نه مئییدینی تاپدیلار، نه آتینی،
نه ده سیلاحینی - یاراغینی، نه ایز واردی، نه علامت... اونون هلاک اولدوغونا هئچ کیمده
شک - شوبهه یوخ ایدی، چونکی یارالی اولسایدی بئله بو نئچه گون عرضینده یا قان ایتکیسیندن،
یا دا سوسوزلوقدان اؤلردی.
او گوندن نایمان آنا اوچون بو بوم بوش دونیادا بوم
بوش گونلر باشلادی. او باشا دوشوردو کی، داوادا هلاک اولانلار اولور، اینتهاسی اوغلونون
مئییدینین دؤیوش مئیدانیندا آتیلیب قالماغی، باسدیریلماماغی اونا راحتلیق وئرمیردی.
بو قارا فیکیرلری اؤزوندن رد ائلهمک اوچون اوغلونون
اؤلدویونه گرک اؤز گؤزلری ایله اینانایدی. اونا هر شئیدن چوخ شوبهه گتیرن اوغلونون
آتینین یئرلی - دیبلی یوخا چیخماغی ایدی، آت اؤلمهمیشدی، آت هورکوب قاچمیشدی. بوتون
ایلخی آتلاری کیمی، او دا گئج - تئز اوزنگییه ایلیشمیش اؤلونو سورویه - سورویه اؤز
ایلخیسینا قاییتمالی ایدی. اوندا نه قدر دهشتلی اولسا دا آتین سورویه - سورویه گتیردییی
بو اؤلونون اوسته آغلایار، اولام - اولام اولایار، اوز - گؤزونو جیراردی. عوضینده اورهییندهکی
بوتون شوبههلری بیردفعهلیک چیخاردیب آتاردی،اؤلومونه ده سویوق درراکه ایله حاضیرلاشاردی.
آنجاق نه فایدا کی، نه اوغلونون مئییدی تاپیلدی، نه ده آت قاییتدی. قبیله جاماعاتی
بو حادیثهنی یاواش - یاواش اونودماغا باشلاییردی، چونکی زامان کئچدیکجه هر شئی سیلینیب،
اونودولوب گئدر... بیرجه آنا تسکینلیک تاپیب اونودا بیلمیردی. فیکیرلری ائله عینی چئورهده
جریان ائلهییردی. آتین باشینا نه گلین، یهر - اسباب نه اولدو، یار - یاراغی هارا ایتدی؟
هئچ اولماسا بو علامتلره گؤره اوغلونون طالعینی بلکه اؤیرهنه بیلیدی! آخی اولا بیلر
کی، چاپیب الدن دوشندن سونرا ژوانژوانلار اونو ساری اؤزهیین بیر یئرینده توتوب "
اپلاینله " کئچیره بیلیبلر. یهر - یوینلی علاوه بیر آت دا پیس غنیمت دئییل. بس
اوندا ژوانژوانلار اونون اوزنگییه ایلیشیب سورونه - سورونه قالان اوغلونون مئییدینی
گؤرهسن نئیلهییبلر؟ باسدیربلار، یوخسا قویوبلار ائله چؤلون دوزونده حیوانلارا یئم
اولسون؟ بیردن بلکه دیریمیش او، بلکه آللاهین ایشیدیر، اونا اؤلوم وئرمهییب؟ گؤرهسن
اونو اؤلدوروب عذابلارینا سون وئریبلر، یا چؤلون دوزهنینده آتیبلار کی، اوردا جانی
چیخسین، بلکه؟
شوبههلرین سونو یوخ ایدی. او گلمه سؤوداگرلرین هئچ بیرینین آغلینا گلمزدی کی، او
جاوان مانقورت حاقیندا دئدیکلری سؤزلر نایمان آنانین قوورولان اورهیینه تزه بیر قیغیلجیم
سالاجاق. آنا باشا دوشدو کی، تا او مانقورتو تاپمایانجا، اونون اؤز اوغلو اولوب -
اولمادیغینی بیلمهیینجه، ساکیتلیک تاپمایاجاق.
صوبح آچیلاندا نایمان آنا یورددان یولا حاضر چیخدی.
کانداری آدلاییب قاپییا سؤیکندی، فیکره گئتدی، ائوی ترک ائتمهمیش اطرافی دیققتله سوزدو.
آنانین گؤزلری دولدو، درین بیر آه چکدی. هئچ آغلینا گلردیمی کی، بئله - بئله گونلر
گؤرهجک! سونرا اؤزونو اله آلدی، دوعانین بیرینجی سؤزلرینی پیچیلدادی: " لا اله
الا الله " (اللهدان باشقا الله یوخدور) و قطعی آددیملارلا دوهیه یاخینلاشدی،
دیزلرینی قاتلاییب هیخلادی. نایمان آنا الیندهکی هئیبهلری تلهسیک آلیخدان آشیریب
دوهیه میندی، سسلهییب اونو دیکلهدی. آغ مایا ایندی باشا دوشدو کی، قارشیدا سفر وار.
بیر نئچه گون ایدی کی، آغ مایا یک نسق اینلهمه
کیمی بیر سسله، آیاقلارینی آستا بیر خیشیلتی ایله یئره توخوندوراراق اوجسوز-بوجاقسیز
ساری اؤزهیین چؤکک دوزهنی ایله یورتوردو، ییهسی اونا آمان وئرمیر، کیمسهسیز قیزمار
چؤللوکله هایلاییب قوووردو. یالنیز گئجهلری دینجهلیردیلر. سهر آچیلان کیمی یئنه سؤوداگرلرین
نیشان وئردییی یئرده بؤیوک دوه سوروسونو، مانقورت پاسیبانی آختاریردیلار.
سؤز یوخ، ساری اؤزکده آختاریب آدام تاپماق آسان
ایش دئییل، بئله یئرده آدام قوم ذرهسی کیمی بیر شئیدیر، یوخ، اگر او، دوزه یاییلیب
اوتلایان بؤیوک بیر دوه سوروسونون یانیندادیرسا، گئج - تئز قیراقدا اوتلایان دوهلردن
بیرینی گؤرهجکسن، سونرا دا او بیری دوهلری، آخیردا دا گلیب چیخاجاقسان پاسیبانین
ایزینه. نایمان آنانین اومودو بونا ایدی.
هلهلیک هئچ یاندا بئله بیر شئی گؤره بیلمهمیشدی.
آرتیق شوبهلنمهیه باشلامیشدی کی، بلکه دوهلرین اوتلاق یئرینی دییشیبلر، بلکه ژوانژوانلار
او دوهلری ساتیلماق اوچون " خیوه " ، " بوخارا " بازارلارینا
گؤندریبلر. بئله اولسا، او پاسیبان ائله اوزاق یئرلردن گؤررسن بیر ده بورالارا قاییدارمی؟
بئله حیسلر ایچینده قاباغینا چیخان آلچاق تپهلری
آشیب دوزه چیخاندا بیردن قارشیسیندا گئنیش بیر درهیه یاییلیب اوتلایان بؤیوک بیر دوه
سوروسو گؤردو. شابالیدی دوهلر آلچاق کوللوق و تیکانلیغین آراسیندا گزیر، کول و تیکانلارین
اوجونو گمیریردیلر. نایمان آنا اوولجه سئوینجیندن نه ائدهجهیینی بیلمهدی. آغ مایانی
هایلادی، سونرا قورخدو، مانقورت اولموش اوغلونو گؤرهجهییندن قورخدو.
بودور، سورو اوتلاییر، بس پاسیبان هانی؟ بورالاردا
اولمالیدیر. و درهنین او باشیندا آدام گؤردو. اوزاقدان کیم اولدوغو بیلینمیردی. الی
چوماقلی پاسیبان یوکلو مینیک دوهسینین نوختاسیندان توتوب گؤزونهجن باسدیغی پاپاغین
آلتیندان اونا باخیردی.
یاخینلاشیب اوغلونو تانییان نایمان آنا اؤزونو دوهنین
بئلیندن یئره نئجه آتدیغینی بیلمهدی.
– اوغلوم، اوغول بالا! سنی آختارماقدان الدن
دوشموشم! من سنین آنانام!
و بیردن هر شئیی باشا دوشوب آجی بیر دهشتله سیریین
دوداقلارینی گمیرهرک یئری تپیکلمهیه باشلادی، نه قدر چالیشدی اؤزونو اله آلسین، اؤزویله
باجارا بیلمهدی. اؤزونو آیاقدا ساخلاماق اوچون لاقئید دایانیب، باخان اوغلونون چینیندن
برک - برک یاپیشیب هؤنکورتو ایله آغلادی، چوخدان بری باشینین اوستونو کسدیرمیش درد
ایندی سئل کیمی اونو آلتینا آلیب باسدیریردی.
دی گل کی، اونون گلیشی اوغلونا هئچ بیر تاثیر گؤسترمهدی،
هئچ آغزینی آچیب سوروشمادی کی، آی آرواد کیمسن، نهیه آغلاییرسان؟ بیر آن سونرا پاسیبان
اونون الینی چینیندن گؤتوروب، اؤزونون یوکلو مینیک دوهسینی چکه - چکه سورونون او باشینا
گئتدی کی، گؤرسون اویناقلاماغا باشلایان جاوان دوهلر سورودن اوزاقلاشمایایبلار کی...
نایمان آنا ترپنمهییب یئرینده قالدی، چؤمبهلیب
اوزونو اللری ایله اؤرتهرک خیسین - خیسین آغلادی، باشینی قالدیرمادان بیر مدت بو
وضعیتده قالدی. سونرا اؤزونو توپلاییب اوغلونون یانینا گئتدی، چالیشدی کی، اؤزونو ساکیت
ساخلاسین. مانقورت اوغول هئپ بیر شئی اولمامیش کیمی معناسیز و لاقئید نظرلرله اونا
باخدی، اوزگون صیفتینده نه ایسه تبسسومه بنزر بیر شئی ایشاردی. آنجاق گؤزلری یئنه اوولکی
کیمی تامام اعتیناسیزدی.
–
اوتور دانیشاق، دئیه نایمان آنا دریندن بیر آه چکدی.
اونلار یئره چؤکدولر.
نایمان آنا سوروشدو:
–
منی تانیرسان؟
مانقورت باشییلا " یوخ" دئدی!
–
بس آدین نهدیر؟
–
مانقورت.
–
سنی ایندی بئله چاغیریرلار، اوولکی آدین یادیندادیر؟ بیر اصل آدینی یادینا
سال گؤروم...
مانقورت دانیشمیردی. آناسی گؤروردو کی، او، آدینی
یادینا سالماغا چالیشیر، قاشلارینین آراسیندا ایری تر ایچیندهدیر. اما گؤرونور اوغلان
قالین بیر دووارا راست گلمیشدیر، دوواری کئچه بیلمیردی.
–
بس آتانین آدی نهدیر؟ بس اؤزون کیمسن، کیملردنسن؟ هئچ اولماسا دوغولدوغون
یئریسه ده بیلمیرسنمی؟
یوخ، او هئچ نه بیلمیر، هئچ نه خاطیرلامیردی.
-
ایلاهی، گؤر سنی نه گونه سالیبلار! دئیه آنا پیچیلدادی، یئنه ده اؤزوندن
آسیلی اولمایاراق درددن بوغولا - بوغولا آغلاماغا باشلادی. آنانین بو دردی - کدری
مانقورتا قطعی تاثیر ائلهمیردی.
–
تورپاغی آلماق اولار، مال - دؤولتی آلماق اولار، لاپ آدامین حیاتینی دا
آلماق اولار، دئیه آنا سؤیلندی، آنجاق آدامین حافیظهسینه کیم قصد ائده بیلر، بونون
کیم فیکیرلهشیب تاپیب؟
آنا اونون کیم اولدوغونو سوروشماقلا یوخ، تلقینله
باشا سالماق قرارینا گلدی.
سنین آدین " ژولامان3 "دیر.
ائشیدیرسنمی؟ سن ژولامانسان. آتانین دا آدی " دونئنبای "دی. آتان یادیندا
دئییل؟ آخی او، سنه هله اوشاقلیقدان اوخ آتماغی اؤیرهدردی. من ده سنین آنانام، سن
ده منیم اوغلوم. سن نایمانلار قبیلهسیندنسن، باشا دوشدون؟ سن نایمانسان...
آنانین دئدیکلرینه او، تام لاقئیدلیکله قولاق آسیردی،
ائله بیل بو سؤزلرین اونا دخلی یوخدو. یقین اوتلوقدا جیریلدایان چییرتکهیه ده بئلهجه
قولاق آساردی.
و اوندا نایمان آنا مانقورت اوغلوندان سوروشدو:
–
بس سن بورا گلمهمیشدن نهلر واردی؟
–
هئچ نه، دئیه مانقورت جاواب وئردی.
–
گئجه ایدی، یا گوندوز؟
–
هئچ نه، مانقورت عینی سؤزلری تکرار ائتدی.
–
کیمنن دانیشماق ایستهییردین؟
–
اینان. آنجاق بیز بیر - بیریمیزی ائشیتمیریک. اوردا کیمسه اوتوروب.
–
سن داها نه ایستهییردین؟
–
ایستهییردیم کی، منیم ده هؤروگوم اولسون آغامینکی کیمی.
–
قوی گؤروم اونلار سنین باشینا نه ایش گتیریبلر؟ دئیه نایمان آنا الینی
اونون باشینا اوزاتدی.
مانقورت کنارا سیچراییب چکیلدی، الی ایله پاپاغیندان
یاپیشیب داها آناسی طرفه باخمادی. آرواد باشا دوشدو کی، باشینی هئچ واخت اونون یادینا
سالماق اولماز.
بو واخت اوزاقدان دوهیه مینمیش بیر آدام گؤروندو.
او یاخینلاشیردی. نایمان آنا سوروشدو:
- بو کیمدیر؟
–
منیمچون یئمک گتیریر.
نایمان آنا تشویشه دوشدو. بو ژوانژوان اونو گؤرمهمیش
تئز چکیلیب گیزلنمهلیدی. او تئز دوهسینی هیخلاییب مینه - مینه اوغلونا خبردارلیق
ائلهدی:
–
اونا هئچ نه دئمه. من تئزلیکده قاییداجاغام.
اوغلو جاواب وئرمهدی. اونون هئچ عینینه ده دئییلدی.
نایمان آنا باشا دوشدو کی، دوه اوستده سورو ایچیندن
کئچمکده سهو ائلهییب. اما داها گئجدی، البته، ژوانژوان آغ دوه اوستده اوتوران آدامی
گؤره بیلردی. گرک اوتلایان دوهلرین آراسییلا گیزلنه - گیزلنه پیادا کئچیدی.
نایمان آنا اوتلاق یئریندن خئیلی اوزاقلاشاندان
سونرا قیراقلارینی یووشان باسمیش درین بیر درهیه گیردی. بورادا دوهنی درهنین دیبینده
چؤکوزدوروب یئره دوشدو، داها آغ مایانی قالخماغا قویمادی. گیزلهنیب باخماغا باشلادی.
ژوانژوان اونو گؤرموشدو. بیر آزدان او، دوهسینی یورتما سوره - سوره گلیب چاتدی. نیزه
و اوخلا سیلاحلانمیشدی. تهریندن بیلینیردی کی، ژوانژوان معطل قالیب، اطرافینا بویلانا
- بویلانا قالمیشدی - اوزاقدان گؤردویو آغ دوهیه مینمیش آدام هارا یوخا چیخدی؟ کسدیره
بیلمیردی کی، دوهنی هارا سورسون؟ اوولجه بیر طرفه سوردو، سونرا باشقا سمته دؤندو.
آخیرینجی دفعه لاپ درهنین یانیندان کئچدی. یاخشی کی، نایمان آنانین آغلینا گلیب دوهنین
آغزینی یایلیقلا چکیب باغلامیشدی. نه دئسن اولا بیلردی – بیر ده گؤردون دوه بوردان
سس وئردی. نایمان آنا یووشانلیغین دالیندا گیزلهنیب ژوانژوانی لاپ یاخشی گؤره بیلمیشدی.
او، قیللی بیر دوهنین اوستده اوتوروب اطرافینا گؤز گزدیردی، شیشکین صیفتی چوخ گرگیندی،
باشینداکی قارا پاپاغینین اوجلاری قاییق بورنو کیمی یوخاری قاتلانمیشدی، بوینونون آردیندان
بیر جوت قارا، قورو هؤروک ساللانیردی. ژوانژوان اوزنگی پلاینده دیکهلیب نیزهسی حاضر
وضعیتده اطرافا بویلانیردی، گؤزلری ده یامان پاریلداییردی. بو، ساری اؤزهیی توتوب
خالقین خئیلی حیصهسینی قول ائلهین، اونون عائلهسینه بو قدر بدبختلیک گتیرن دوشمنلردن
بیریدی. آنجاق آرواد خایلاغی بوش ال ایله بو آمانسیز ژوانژوان دؤیوشچوسونه نئیلهیه
بیلردی؟
ژوانژوان بیر آز دا او یان، بو یانا سییردندن سونرا
گئرییه، سورویه طرف قاییتدی.
آخشام دوشوردو. گون باتسا دا هله گؤیون شفقی چکیلمهمیشدی.
سونرا هاوا بیردن قارالدی. اطرافی قارانلیق بیر گئجه بورودو.
نایمان آنا او گئجهنی دردسر اوغلونون اولدوغو یاخین
یئرلردهکی چؤللوکده کئچیردی.
اوغلونون یانینا قاییتماغا اورک ائلهمیردی، قورخوردو
بایاقکی ژوانژوان گئجهنی سورونون یانیندا قالا.
و او گئجه قطعی قرارا گلدی کی، اوغلونو خلاص ائلهسین،
چالیشیب اؤزویله آپارسین. مانقورت اولسون قوی، هئچ نه باشا دوشمهسین، تکی اؤز آداملاری
آراسیندا قالسین. آنا اورهیی بئله دئییردی. باشقالارینین دؤزوب باریشدیغی وضعیته
او دؤزه بیلمیردی. او، روا بیلمیردی کی، قانی قانیندان اولان دوغما اوغلو قول قالسین.
کیم بیلیر، بلکه ده دوغما یئرلری گؤرندن سونرا عاغلی اؤز یئرینه گلهجک ، اوشاقیق
ایللری یادینا دوشهجک...
سحری نایمان آنا یئنه آغ مایایا سووار اولدو. او،
یئنه ده ایراقدان، ایراغا هرلهنه – هرلهنه گئجه عرضینده خئیلی آرالانمیش سورویه یاخینلاشماغا
باشلادی. سورونو گؤرندن سونرا دا خئیلی فیکیر وئریب باخدی کی، گؤرسون ژوانژوانلاردان
اوردا وار ، یا یوخ. هئچ کسین اولمادیغینی یقین ائلهیندن سونرا اوغلونو سسلهدی:
–
ژولامان3! ژولامان! سلام!
اوغلو دؤنوب باخاندا آنا سئوینجیندن ایچینی چکدی،
آنجاق ائله او دقیقه ده باشا دوشدو کی، اوغلو ائله، بئله سسه دؤنوب.
نایمان آنا یئنه ده چالیشدی کی، اوغلونون یادداشینی
دیریلتسین...
–
آدینی یادینا سال، تاپ گؤر آدین نهدیر؟ دئیه یالواریب اونو قاندیرماق ایستهییردی. بیلمیرسن
مگر آتان دونئنبایدیر؟ سنین آدین مانقورت دئییل، ژولاماندی ... آدینی اونونچون بئله
قویموشوق کی، سن نایمانلارین بؤیوک کؤچو واختی یولدا دوغولموسان. سن آنادان اولاندا
بیز اوچ گون کؤچو ساخلاییب دایاندیق. اوچ گون توی - بایرام ائلهدیک.
آنانین بو دئدیکلرینه مانقورت اوغلانا تاثیر گؤسترمهدییینه
باخمایاراق، دانیشیغینا آرا وئرمیر، بوش دا اولسا، یئنه اومود ائلهییردی کی، بلکه
بو قارالمیش شعوردا بیر قیغیلجیم ایشارا. نه فایدا کی، آرواد قیفیللی بیر قاپینی دؤیجهلهییردی.
آنا یئنه ده اؤز دئدییینی دئییردی:
آدینی یادینا سال! آتانین آدی دونئنبایدی!
سونرا او گؤتوردویو احتیاطدان اونو یئدیریب ایچیرتدی،
اوغلونو دویوزدوراندان سونرا اونا لایلا دئمهیه باشلادی.
لایلا اونون چوخ خوشونا گلدی. آروادین لایلاسی اونون
اورهیینه یاییلیردی. خوشلوقلا قولاق آسیردی، اونون گوندن قارالیب جودلانمیش، دونوق
صیفتینده نه ایسه جانلی، ایلیق بیر حالت عمله گلمیشدی. بونو گؤرن آنا اونو ایناندیرماغا
چالیشدی کی، بو یئرلری ترک ائلهییب، اونا قوشولسون، اؤز یئرلرینه قاییتسین، ژوانژوانلاردان
بیردفعهلیک جانینی قورتارسین. مانقورت عاغلینا وورا بیلمیردی کی، نئجه دوروب گئتسین،
بس سورو نه اولسون؟
یوخ، آغاسی دئییب کی، سورونو گؤزدن قویماسین...
و یئنه ده نایمان آنا پوزولموش یادداشین او باغلی
قاپیسینی تکرار - تکرار دؤیجهلهمهیه باشلادی، دئدییینی دئدی:
–
یادینا سال کیمسن؟ آدین نهدیر؟ سنین آتان دونئنبایدیر!
آنانین باشی ائله قاریشمیشدی کی، آخشامین نئجه دوشدویونو
حیسس ائلهمهمیشدی، او واخت آییلیب گؤردو کی، ژوانژوان دوه اوستونده سورونون او باشینا
یاخینلاشیر. بو دفعه او، داها یاخیندایدی، دوهسینی ده گئتدیکجه داها برک قوووردو.
نایمان آنا فورصتی ایتیرمهییب تئز آغ مایایا میندی و اوزاقلاشدی. آنجاق او بیری طرفدن
ده بیر ژوانژوان چیخیب اونون یولونو کسمک ایستهدی. ایشی بئله گؤرن نایمان آنا دوهسینی
قوپاراقلاییب اونلارین آراسیندان کئچدی. آیاقدان یونگول آغ مایا اونو واختیندا آرادان
چیخارتدی، ژوانژوانلار دالدا قالیب چیغیرا - باغیرا، نیزهلرینی اویناداراق اونو قووماغا
باشلادیلار. آغ مایایا چاتماقمی اولاردی؟ آغ مایا ساری اؤزکده یئل کیمی قانادلانیب
نایمان آنانی بو اؤلوم - دیریم قوو ها قوووندان اوزاقلاشدیریردی.
اینتهاسی، اونون خبری اولمادی کی، اللری بوشا چیخان
ژوانژوانلار اورکلرینی سویوتماق اوچون یازیق مانقورتو او کی وار دؤیدولر. آنجاق اوندان
نه گؤزلهمک اولاردی، ائله دئییب دورودو:
–
دئییردی منیم آنامدی.
–
آنان - زادین دئییل! سنین آنان یوخدور! هئچ بیلیرسن نهیه گلیب؟ بیلیرسن؟
ایستهییر کی، پاپاغینی چیخاردیب باشینی بوغا وئرسین! اونلار یازیق مانقورتون جانینا
قورخو سالماغا چالیشیردیلار.
مانقورت بو سؤزلری ائشیدنده قارالمیش صیفتی بوم
بوز اولدو. او، بوینونو قیسیب، پاپاغیندان برک - برک یاپیشاراق، تلهیه دوشموش حیوان
کیمی یان - یؤرهسینه باخماغا باشلادی. ژوانژوان اونا اوخ - یای وئریب دئدی:
–
قورخما! آل بونو!
–
نیشانلا گؤروم! دئیه ژوانژوان پاپاغینی گؤیه آتدی. اوخ پاپاغی دلیب کئچدی.
گؤر ها! دئیه پاپاق صاحبی تعجبلندی. الینین یادداشی هله ده قالیر!
نایمان آنا یوواسیندان هورکودولموش قوش کیمی دوزده
وورنوخور، اؤزونه یئر تاپا بیلمیردی. بیلمیردی نئیلهسین، نه گؤزلهسین. گؤررسن، ژوانژوانلار
اوغلونو سورویله بیر یئرده اونون الی چاتمایاجاق اؤز بؤیوک اوردولارینا یاخین یئرلره
آپاراجاقلار، یوخسا اونو توتماق اوچون پوسقو قوراجاقلار؟ بئلهجه فیکیر - خیالات
ایچینده او، هالای ووروب گیزلهنه – گیزلهنه گزیردی، نهایت، پوسوب گؤرنده کی، ژوانژوانلار
سورودن گئتدیلر، چوخ سئویندی. نایمان آنا خئیلی اونلارین دالینجا باخیب گؤرندن سونرا
کی، اوزاقلاشیب گؤزدن ایتدیلر، قرارا گلدی قاییتسین یئنه اوغلونون یانینا. ایندی اونون
قطعی فیکری اوغلونو ائوه آپارماقدی. باشینا نه گلیبسه اونون تقصیری دئییل، نئیلهسین
کی، بختی بئله گتیریب، دوشمنلر اونو بو کؤکه سالیبلار، نه اولورسا اولسون آناسی اونو
قوللوقدا قویمایاجاق. قوی نایمانلار گؤرسونلر کی، یاد ائللی باسقینچیلار اونلارین
ایگیدلرینین عاغلینی باشدان چیخاریب نئجه رذیل ائلهییرلر. قوی غضبلهنیب سیلاحا ساریلسینلار.
مسئله تورپاقدا دئییل، تورپاق هامییا بس ائلهییر. مسئله اوندادیر کی، ژوانژوانلارین
بو رذالتی اونلارلا هئچ یاد قونشو اولماغا دا حاق وئرمیر.
نایمان آنا اوغلونون یانینا بو فیکیرله قاییدیردی.
ائله هئی گؤتور - قوی ائلهییردی کی، نئجه اونو ایناندیرسین، نئجه باشا سالسین کی،
بو گئجه بیر - بیرینه قوشولوب قاچمالیدیرلار.
توران قاریشیردی. گئجه آزمان ساری اؤزک چؤللری اوزهرینه
چؤکوردو. آغ مایا اؤز صاحبینی یونگول، سربست بیر یئریشله بؤیوک دوه سوروسونه طرف آپاریردی.
باتان گونهشین شوعاعلاری آنانی دوهنین دونقارلاری آراسیندا چوخ آشکار ایشیقلاندیریردی.
نایمان آنانین رنگی - روحو اؤزونده دئییلدی، چوخ جدی گؤرکمی واردی. بودور او، سورویه
چاتدی، اوتلایان حیوانلارین آراسیندان کئچدی، اطرافا گؤز گزدیردی، اما اوغلونو گؤره
بیلمهدی. اونون مینیک دوهسی یوکلو حالدا نوختاسینی سورویه - سورویه اوتلاییردی. نایمان
آنا اوغلونو سسلهییب چاغیرماغا باشلادی:
–
ژولامان! هاراداسان؟ منم، آنانام! هاراداسان؟
او، ناراحاتلیقلا اطرافا بویلانا - بویلانا قالدیغی
اوچون اوغلونون دوه دالیندا دالدالانیب، دیزینی یئره وئرهرک اوخلا اونو نیشان آلدیغینی
گؤرموردو. گونهشین شوعاسی اونا مانع اولوردو، فورصت گؤزلهییردی کی، اوخو بوراخسین.
–
ژولامان! اوغلوم! نایمان آنا اوغلوندان نیگاران حالدا اونو سسلهییردی.
بیردن قانریلیب باخاندا اونو گؤردو. بیرجه:
–
آتما! دئیه بیلدی، ائله آغ مایانی مهمیزلهمک ایستهییردی کی، دؤنوب اوغلو
ایله اوز به اوز گلسین، یئتیرمهدی؛ اوخ ویزیلت ایله اونون سول قولتوغونا سانجیلدی.
بو، اؤلومجول ضربه ایدی. نایمان آنا دوهنین بوینونا
سینیب ایلیشه - ایلیشه ییخیلدی. آنجاق آنانین اؤزوندن اوول باشینین یایلیغی آچیلیب
دوشدو، هاوادا بیر قوش اولوب چیغیرا - چیغیرا اوچوب گئتدی: یادینا سال کیملردنسن؟ آدین
نهدیر؟ سنین آتان دونئنبایدیر! دونئنبای! دونئنبای!
دئییلنه گؤره، او واختدان ساری اؤزکده دونئنبای
قوشو اوچور. دونئنبای قوشو یولچویا راست گلنده اونون یاخینلیغیندا اوچا - اوچا سسلهنیر:
یادینا سال کیملردنسن ! کیمین اوغلوسان؟ آدین نهدیر؟ آدین؟ دونئنبای، دونئنبای!...
ساری اؤزکده نایمان آنانین باسدیریلدیغی یئره او
واختدان آنا بئییت، یعنی آنا مسکنی قبیریستانلیغی دئیرلر
1.
ایندی
مانقورت و مانقورتیسم اصطلاحی آیتماتووون دیلیندن دونیا دیللرینه کئچهرک دؤنه –
دؤنه ایشلهنیب منلییینی ایتیرمیش، ساتمیش، بئینی بوش، الی گوجلو آداملارا
دئییلیر.
2.
طایفا
آدی.
3.
ژولامان:
ژول + آمان؛ ژول = یول؛ آمان = یولامان: ساغلیق، سلامتلیک
وحید کییاکسار
اورمو - 1392 یازی

robotstxt: allowed

filter: keep


text:
نازلی شیرین دیل واریم، ئوزگه دیله یازمارام
دوغراسالاردا منی اُوز دیلیمی آتمارام
جنتی وئرسز منه، دونیانی ساتساز منه
من آنامین ناز دیلین باشقا دیله ساتمارام
شهریاریم دوز دییب قاتما دیلین دیللره
من بو گوزل تورک دیلین آیری دیله قاتمارام
باخ بو دیلین سایه سی، گزدی آدیم دیللره
اولماسا گر بو دیلیم هئچ یئره من چاتمارام
اوندا کی من اولموشم قورلایین اوز یوردوما
چون بودور عادت منیم ئوزگه یئره یاتمارام
قبریمین اوستونده سیز تورکی بو شعری یازین
اوز دیلیمی آتمارام، باشقا دیله ساتمارام
Roojan : نوشته اصلي بوسيله
زبان و ادبیات ترکان خراسان


text:
غلام كریم
اوزبیكستان یازووچیلر اویوشمهسی اعضاسی
دیوان لغات التورك، توركی خلقلرنینگ اولكن و قیمتلی یادگارلیكی صفتیده اوزاق مدتلردن بویان جهان عالملری دقت - اعتبارینی اوزیگه جلب ایتیب كیلماقده. اثرنی هجری 466 ییلی ییریك تیل شناس عالم شیخ محمود بن حسین كاشغری تألیف ایتیب، اونی عباسیلر خلیفهسی ابوالقاسم عبدالله بی محمد المقتدر بامرلله اهدا قیلگن.
بیز «دیوان لغاتالتورك» نینگ دكتور محمد دبیرسیاقی عملگه آشیرگن و 1375 ییلی تهرانده چاپ ایتیلگن فارسچه ترجمهسینی ایلگری كوریب، تانی بولگن ایدیك. بیراق، او ترجمه تولیق بولمهی، سوزلرنینگ تلفظی هم ترانسكرپشن (بیر متننی اوزگه حرفلر بیلن یازیش) طرزده انیق قیلیب كورستیلمهگن ایدی.
ایرانلیك تیل شناس عالم دكتور حسین محمدزاده صدیق «دیوان» نینگ ینگیدن فارسچه ده تولیق، روان و چیرایلی ترجمهسینی تیارلب، اونی 1384 ییلی تبریز (ایران) شهریده نشر ایتگن. «دیوان» نینگ اوشبو ینگی ترجمهسی وزیری قطع، چیرایلی كاغذ و صحافت، 628 بیت و 2500 نسخه ده «نشر اختر» نشریاتی تامانیدن باسیلیب چیققن.
كتاب: مندرجه (12- 5 بیتلر)، مترجم سوزباشیسی (14-67 بیتلر)، كتابنامه (68-72 بیتلر)، كاشغری نینگ سوزباشیسی (74-95) بیتلر، كتاب متنی (97 -623 بیتلر) و مترجم نینگ توركچه و لاتین یازوویدهگی ایكی بیتلیك قیسقه سوزیدن عبارت.
تیلماج (مترجم) نینگ 53 بیتلی چقور و كینگ قمراولی سوزباشی سیده «دیوان» مؤلفی، چاپلری و ترجمهلری همده كاشغری شناسلرنینگ اثر حقیدهگی اینگ مهم تحقیقاتلری بارهسیده سوز یوریتیلگن.
«دیوان» بیرینچی قتله «معلم رفعت» گه شهرت قازانگن احمد رفعت بن عبدالكریم تامانیدن چاپ ایتیلدی. او اوچ جلددن عبارت بولیب، هجری 1335-1333 ییللری استانبول ده باسیلگن.
سوز باشیدهگی معلومات گه كوره، كارل بروكلمان 1925 ییلی اثردهگی 7993 ته سوزنی آلمانچه گه اوگیریب، برچه سوزلرنینگ تلفظی نی آلمانچه حرفلر بیلن نشر ایتگن. عیناً شو نشر 1964 ییلی افست طرزده هنگری ده هم باسیلگن.
برچسبها: دیوان لغات التورک
, دیوان لغات الترک
, لغات الترک
, لغات التورک
, تورک
, تورکی
, معرفی آثار دکتر صدیق
, صدیق شناسلیق
, دکتر صدیق شناسیادامه مطلب


text:
موتلو یاشاماق
موتلو یاشاماق
حاضیرلایان: حسین واحدی
دونیایا بیر یول گلمیشیک. بیر یولدا گئدهجهییک. بیر یوللوق دونیادا یاشاماغین دادین چیخارتمالیییق. یاشاماغین دادی نه دردیمیزه دهیهجک، بیلمیرم. یاشاماق دادی نه داددا اولاجاغیندا بیلمیرم. دادلارین داماقلاردا فرقلی دادیزماقلارینا گؤره، دادلارین نه داددا اولدوقلارینی دا دئیهنمیرم. منیم آجیم، باشقاسینین شیرینی، شوروم تورشو اولور. بیری آجیدان داد آلیر، بیری شیریندن، بیری شوردان داد آلیر، بیری تورشدان.
دادلار یوخاریدا اوخودوقلاریمیزلا قورتارمیر. هردن اینسانلار HIV دادی وئریرلر. دیندیریرسن HIVلیییرلار. گلیب، گئدنی HIVسیزقویمورلار. هردن ده یئرلرینده اوینویورلار. دونیانین دادینی چیخاردانلارین اؤزلرینین یئرلری وار (بئلهلرین هله گؤرمهمیشم، باشقالارینین آغیزیندان ائشتمیشم، اؤزلرینی اؤزگهلرین یئرنده گؤرمک ایستهینلردن ائشیتمیشم).
یاشاییشدان داد آلماق، ایستهدیییمیز کیمی یاشاماقدان آلینا بیلر. هر بیر ایستهیین سینیرلاندیغینی نظره آلساق، هر کس ایستهدیگی کیمی یاشایا بیلمهیهجک. آما هردن سینیرلانان سینیرلاری آشیب، یاشایان کیمسهلر موتلو (خوشبخت) یاشایانلار اولورلار. اونلاری بیر شئیلر سینیرلاندیرماغینا باخمایاراق، سینیرلاری پوزوب یاشاییرلار. یا دا اؤزلری سینیرسیزلیقلارینی سینیرلاندیریرلار. داها دوغروسو بیچیلیب، آلیشقان دوروملاری دهییشدیریرلر.
هردن
گؤرورسن، قورخو اینسانی ائله سینیرلاندیریر کی چیغیرماغی، آغلاماغی گلن زامان،
اؤزونه بئله چیغیرانمیر، آغلایانمیر. دال با دال اوتقونورلار، هردن چیغیریق
اودورلار، هردن آغلاماق. چیغیریب، آغلایان دوروما دوشنده، گؤیوللاری گولمک ایستهینده
گولنمیرلر. بئله بیر دوروملاردان قورتولا بیلنلری من خوشبخت آدلاندیرا بیلهرم. خوشبخت
یاشاماق اؤزوموزه، یان-یؤورهمیزه، چئورهمیزه یاشاییب، سینیرلارلا، سینیرسیزلیقلاردان
قورتولماق نظره گلیر.
اینسانلیق قایدالاری
اینسانلیق قایدالاری
حاضیرلایان: حسین واحدی
جیسم سنیندیر. اونو سئو، یا دا نیفرت ائت. حیات بویو سنینله بیرلیکده اولاجاق. “حیات” آدلانان و یاشادیغین مدتجه داوام ائدن بیر مکتبه داخیل اولموسان. داواملی درسلر کئچیریلهجک و بونلار هئچ واخت بیتمهیهجک، هر گون یئنی حادثهلر یاشاماق، اؤیرنمک، تجروبه الده ائتمک فورصتین اولاجاق. بعضیلری سنین ایدارنده اولاجاق. بو تجروبهلری یا سئوهجکسن، یا دا بوش حساب ائدهجکسن، آما بونلار اولاجاق. سهولر یوخ، یالنیز درسلر وار. بؤیومک، سیناق و یانیلما مدتیدیر. موفقیتسیزلیک یالنیز موفقیتین آلت پیللهلریدیر. اوولکی موفقیتسیزلیکلر سونراکی اوغورلارینین نمایندهلریدیر.
درسلر اؤیرنیلینجهیه قدر تکرار ائدیلیر. درسلر مختلیف فورمالاردا اؤیرنیلنه قدر سنه تقدیم اولوناجاق. درسلرینی تامامیله اؤیرنندن سونرا دیگرلرینه باشلاما حاقین اولاجاق.
اؤیرنمک اصلا بیتمز. حیاتین هئچ بیر حیصهسی درسسیز اولماز، یاشادیغین مدتجه هر آن اؤیرنیلهجک درسلر اولاجاق.
“اورا” بورادان داها یاخشی بیر یئر دئییل. حیاتینین هر آنیندا اصلینده بورداسان. بوردان باشقا هر یئر “اورا” اولاجاق و هر واخت “اورا” “بورادان” چوخ داها یاخشی گؤرونهجک.
سنسیز یا دا سنینله. باشقالاری سنین آیناندیر. اؤزونده سئویب، یا دا نیفرت ائتدیگین شئیلر اولماسا، باشقا اینسانلاری سئوه بیلمز، یا دا نیفرت ائده بیلمزسن.
حیاتدا نه ائتدیگین تامامیله سنه باغلیدیر. احتیاجین اولان هر شئیه صاحبسن. اونلارلا نه ائدجهیین تامامیله سنین مسئولیتیندهدیر. سئچیم سنیندیر!
حیات داوام ائدیر
یووارلاق بیر یئر کوره سی،
اینسانلارین بیری گلیر، بیری گئدیر!
بورا یالان دونیادیر،
بیر-بیر هامینی آلدادیر!
اینسانلار دونیانی چوخ سئویر،
دونیا آج قالماسین دئیه، اینسانی یئییر،
اینسان،
اینسانیت،
دونیادان گئدیر،
حیات هله ده داوام ائدیر...


text:
تنگهنی دؤنوب دایانیرام قاپینین دالیندا. هیس اییسی گلیر... چوروموش قاپینی ایتهلهییب حیطه کئچیرم. هر یئر سسسیز – سمیرسیز.
آغاجلارین یئلده ترپنمهسینه باخیرام... گیردکان آغاجی قورویوب آلما آغاجلاری سینیب، آلچا آغاجلاری آنجاق هله آیاق اوسته. حیط اورتاسینداکی یئکه حوضون رنگی گئدیب بؤیرو چارتلاییب.
سارماشیقلار دولاشیب بوتون قیزیل گوللره... اوزوم آغاجلارینا...
پیللهلری چیخیرام. تندیرین یاخینلیغیندا ایلهشیرم، اوچموش دیوارلارا باخیرام، تندیرین ایچیندهکی تیکه پارا کوللنمیش اودونلارا. . . .
یاغیش یاغماق اوزرهیدیر. قارا بولودلار های-کوی سالمیشدیرلار. ایلدیریملار چاخاراق یاغیشین گلمهسینی قورتلاییردیلار.
بیرآزدان یاغیش یاغمایا باشلادی. آغاجلار سئوینج ایچینده یاشاییردیلار. هر یئر ایسلانمیشدی. بالاجا بؤجکلر،چکیرگهلر، ایلبیزلر و... اوتلارین یارپاقلارینین آلتینا سیغینمیشدیرلار.
بولودلار کؤینکلرین سیخیب قورتولاندان سونرا، دوم- دورو ماوی گؤی اورمانا گولومسهدی. گونش ایسه بولودلارین کؤچمهسیندن سونرا کئفی سازالیب، گؤیون دورولوغوندا اؤزونه باخیب ساچلارینی داراماغا باشلادی. . .
ئیری باودو بئیری یوخودو شاه ایسماعیلی بارودو کی مکتبه گئدیدی مکتبدا بئیر قیز واریدی کی اونون آدی گل عذار دی کی شاه ایسماعیله عاشیق اولارد و قیزین اتا سو کی حالی اولار قیزینی گئیترار و او شهیردن گئیدر گل عذار شاه ایسماعیله دئیر من چادرمو تیکه تیکه ائیدرام و هر شاخنین باشیندا قویارام سن شو نیشانه لری توت گل منین سوراغیمه شاه ایسماعیل نیشانه لرین ردینه توتار گئیدر تا یئیتیشر بیر قوجه خاتونا قوجا دئیر هایرا گئیدرین شاه ایسماعیل حال و حکایتی نقل ائیدر که ملک منین عشقیمدن قیزینه آگاه اولدو قیزینی گئتردی بیلمیرم های شهره گئتدی قوجا دئیدی من یورقانو اوتلوام تا هرکیم توتونو گوردو بئیرا گلسین بو یولدان گئدیبدولار...


text:
چوخ باخیپ اصغره یانما منی یاندیرما حسین
اوخلی قوربانیوی میدانی دولاندیرما حسین
ائتمه غم اولمادی سو سولدی الونده گل یاس
گتور اکبر کیمی دوتسون آناسی اصغره یاس
باخوری اهل جفا آز بالاوی باغریوا باس
خیمه ده منتظری واردی یوباندیرما حسین
سوورم بیرده او غنچه گلی آغوشه آلام
باغلیام حلقینی، گهواره سینه بیرده سالام
ساخلاما عرصه گه رزمده یورقوندی بالام
ئوز ئوزون یورما مصیبتدن، اوساندیرما حسین
آفت باد خزان یوز وئریب اول غنچه گله
قؤرخورام آغلیاسان شاد اولا شام اهلی، گوله
گؤرورم ایستمیسن بو غمی اطفال بوله
من ربابه دئمرم، سن اونا قاندیرما حسین
گه فرات اوسته باخورسان ائدیسن زار و نوا
چاغیریرسان بالاوی آلسون ابوالفضلین أخا
الی یوخ قارداشیمین تا بالاوی سندن آلا
عذری واردور، آتاسی حیدری یاندیرما حسین
یانار احوالوه بیگانه اگر گؤرسه سنی
آغلاسان، آغلاداسان قارداش آنام فاطمه نی
غصه دن باتدی سسیم آغلاما آغلاتما منی
خانه ی صبریمی بو چؤلده تالاندیرما حسین


text:
کئچن زامانلاردا بیر قاری ننه واریدی. دوٍنیادا، اونون وار-یوخدان ساری بیر فرهسی واریدی. قاری ننه اؤزوٍ روٍشوٍل دوٍزهلدیب، حاماملاردا ساتاردی. ساری فرهسیده اونون خیردا حیهطینده هؤروٍمجکلری و جوٍربهجوٍر قاریشقالاری دوشوٍروٍب، یئییردی. فرهنین قورخوسوندان قارینین حیهطینده یئزید قاریشقاسیدا تاپیلمازدی. ساری فره قاریشقالارین یاخشی-پیسینه باخمازدی؛ الینه گلهنی دوشوٍروٍب، یئییردی. ائشیتمهلیدیرکی، هر یئری سوٍمسوٍنن فوضول پیشیکلرده ساری فرهدن چکینردیلر.
قاری ننهنین حیهطینده بیر دانادا قوللو- بوداقلی گیردکان آغاجی واریدی. آغاج گیردکان گتیرنده، ساری فرهنین کئفی لاپ ساز اولاردی. اونا گؤرهکی یئل سالان گیردکانلاری او سیندیریب، یئییردی.
بیر هؤروٍمجکده، قاری ننهنین قوجالیب الدن توٍشمهسینی و اونون تکلییینی گؤروٍب و الینه گیرهوه سالیب، تاقچاداکی بوش شوٍشهلرین دالیندا شیطان تورو هؤروٍب و بالالاردی. قاری ننه بیر زامان او شوٍشهلره، قورا سویو، نعناع آراغی و باشقا شئیلر دولدوروب و اونلاری ساتاردی و پولویلا کئچینردی. آنجاق ایندی قاری ننه روٍشوٍل دوٍزهلدیب، ساتماقلا کئچینیردی.
هؤروٍمجهیین اوٍرهیی ساری فرهنین الیندن یارالی ایدی. او بیلیردی کی آخیردا بیر گوٍن ساری فرهنین دیمدییینین زاولینا گلهجک.
نئچه دفعه ساری فره اونو تاقچانین قیراغیندا گؤروٍب، قره-قورخو گلمیشدی. بیرده کی اونون بالالارینین بیر نئچهسینی یئمیشدی. هله اوٍستهلیک ساری فره خیردا ساری قاریشقالارین کؤکوٍنوٍ کسمیشدی و هوروٍمجک تاقچاداکی شوٍشهلرین دالیسیندا یئمهیینه بیر زاد تاپا بیلمیردی.
بیر گئجه قاری یوخوسوندا گؤروٍرکی، هؤروٍمجک اونا دئییر:
- آی قوجا آرواد هئچ بیلیرسن فره سنین وار-یوخونو نئجه داغیدیر؟
قاری دئدی:
- سفئهلهمه. منیم او مهربان ارکؤیوٍن فره هئچ واخت بو ایشی گؤرمز.
هؤروٍمجک دئدی:
- سن ککلیک تکین باشینی قویلاییبسان قارا، هئچ زاددان خبرین یوخدور.
قاری دؤزه بیلمهدی:
- هؤروٍمجک، دوٍزوٍنوٍ دئ گؤروٍم نه دئمک ایستیرسن؟
هوروٍمجک دئدی:
- فایداسی یوخدور. ساری فرهنین دوزلو غمزهلری سنین گؤزلرینی ائله توتوب کی سن منیم سؤزلریمه اینانماسان.
قاری حیرصلی-حیرصلی دئدی:
- سنین دئدیکلرین دوٍز اولسا، من اونون باشینا بیر اویون گتیرهرم کی قاریشقالاردا اونون حالینا قان آغلار.
هؤروٍمجک کی گؤردوٍ قارینین قولاقلارینی دولدورا بیلیب، دئدی:
- بس قولاق وئر ثابیت ائلهییم. یازیق قوجا سن آخشاما کیمی جانینان الـلهشیب روٍشوٍل قاییریب حاماملاردا اونا-بونا یالوارچی دوٍشوٍب، او روٍشوٍللری ساتیب بیر تیکه چؤرک چیخاردیسان کی اؤزگهلرین میننتینه قالمایاسان، آمما او قارینپا سیرتیق جوٍجهنین هئچ عئینینه ده گلمیر. بیر بئله گیردکاندان بیرینده قویمور سن ساتاسان. بلکه بو عؤمروٍنوٍن آخیریندا بیر گوٍن گؤرهسن.
قاری حیرصله یوخودان آییلیب ساری فرهیه گلدی. سحر چاغی روٍشوٍل ساتماغا گئتمهدی. کوٍمادا اوتوروب گؤزلرین، حیهطده فرهیه زیللهدی. ساری فره حیطده گزه-گزه گوٍنشین چیخماسینا تاماشا ائلهییردی.
ساری فره گلدی گیردکان آغاجینین دیبینده دایانیب، اهمالجا آغاجا دئدی:
- دوستوم، اوٍچ-دورد دانا گیردکان سال، بلکه من صوٍبحانه یئییم.
گیردکان آغاجی، بوداقلارینین بیرینی ترپهدیب اوٍچ-دورد دانا یئتیشمیش گیردکان سالدی یئره ساری؛ فره گیردکانلارا ساری قاچاندا، قاری تئز یئریندن قالخیب دئدی:
- آهای سارالمیشین بیری سارالمیش، اونلارا دیمه دای منیم گیردکانلاریمی یئمهیه حاققین یوخدور.
ساری فره تعجوٍبله قارییا باخدی، گؤردوٍ کی قاری دییشیلیبدیر. اونون گؤزلرینده کی مهربانچیلیق، اوٍزوٍنده کی گوٍلوٍشلر، شیرین-شیرین دانیشیقلاری یوخ اولموشدو، قاری فرهیه چاتیب، تپیکله اونو ووروب آتدی اویانا، سونرا گیردکانلاری ییغیب قویدو جیبینه.
فره اوزوٍنوٍ ساخلایا بیلمهییب، دیله گلدی:
- قاری ننه نییه بئله دییشیلیبسن، ائله بیل شیطان سنی آزدیریبدی؟
قاری حیرصلندی:
- دئدیم دانیشما … چوخ — دئدیم کی منیم گیردکانلاریمی یئمهیه حاققین یوخدور، اونلاری ساتاجاغام.
ساری فره باشین آشاغا سالیب گئتدی دایاندی آغاجین دیبینده، قاریدا قاییدیب گیردی کوٍماسینا، بیر آز کئچدی ساری فره تزهدن آغاجا دئدی:
- دوستوم بیر-ایکی دانا گیردکان سال گؤرهک نه اولور، بو گوٍن کی صوٍبحانهمیز زههره دؤندوٍ.
آغاج بوداقلارینی سیلکهلهییب بیر نئچه گیردکان سالدی، فره تئز قاچیب اونلاری سیندیریب یئدی، قاری بیردن-بیره چیغیردی:
- آهای- سارالمیشین بیری سارالمیش، سنه دئمهدیم کی منیم گیردکانلاریمی یئمه. ایندی سنه نیشان وئرهرم منیم گیردکانلاریمی یئمهیین جزاسی نهدیر!
قاری یئیین گئدیب مانقالا کؤموٍر تؤکوٍب، آلیشدیردی؛ سونرا گلیب فرهنی توتوب آپاردی مانقالین یانینا، اونون یانینی یاپیشدیردی مانقالین قیزارمیش کؤزلرینه. ساری فرهنین یانی جیزیلدایا-جیزیلدایا یاندی.
گیردکان آغاجی بیردن-بیره سیلکهلهنیب، گیردکانلارینی چیرپدی قارینین اوٍز-گؤزوٍنه. قاری، فرهنی بوشلاییب، گیردکانلاری ییغماق ایستهینده گؤردوٍ گیردکانلار هامیسی داشا چئوریلیب. بیر آغاجا باخدی بیرده فرهیه، قاییدیب گیردی کوٍمایا.
ساری فره بیر کوٍنجوٍده جونبوشوب، باشینی سوخموشدو قانادینین آلتینا؛ هردن بیر باشینی قانادینین آلتیندان چیخاردیب، یاندیریلمیش یانینا باخیردی. هردنده قانادینین اوجو ایله گؤزلرینین یاشین سیلیردی و تزهدن دوردوغو یئرده بوٍزوٍشوٍردوٍ.
قاری ساری فرهدن گؤز گؤتوٍرموٍردوٍ. ناهارا یاخین یئل قالخیب خئیلک گیردکانلاردان تؤکدوٍ یئره. ساری فره یئریندن ترپنمهدی. یئل یئنهده آغاجی سیلکهلهییب خئیلک گیردکان تؤکدوٍ یئره، آنجاق ساری فره ائله اوجور جونبوشموشدو. یانینین آغریسیندان ترپنه بیلمیردی. ایکینجی چاغی قارینین حیطی گیردکانینان دولدو. قاری ائله اوجور گؤزلرینی زیللهمیشدی فرهیه و باشقا بیر زادی گؤره بیلمیردی.
قاری بیردن-بیره بیر سس ائشیتدی:
- ساغ اول ائی قوچاق قاری سن کی او سارالمیش جوٍجهنین جزاسین وئردین، بس نییه دایانیبسان؟ گؤرموٍرسن گوٍن باتیر، تئز گوٍن گئجه گلیب چاتمامیشدان دور آیاغا گیردکانلارینی سات، بلکه بیر تیکه چؤرک تاپاسان.
قاری باشین دؤندهرنده گؤردوٍ کی بؤیوٍک بیر هؤروٍمجک تاقچادان اوٍزو آشاغی گلیر. او، یانیندا کی باشماق تایین توولاییب، هوروٍمجهیی ووردو، یاخدی دووارا. سونرا او، چارقادینین اوٍجوٍیله گؤزلرینین یاشینی سیلیب، دوردو گئتدی ساری فرهنین یانینا، اونا دئدی:
- آی منیم مهربان گؤزل، گؤیچک فرهم، گؤر نه قدهر گیردکان تؤکوٍلوٍب. سن اونلاری سیندیریب یئمک ایستهمیرسن؟
ساری فرهنین باشی آشاغا ایکن دیللندی:
- ال چک مندن یانیمی داغلادیغین یادیندان چیخدی؟
قاری ننه ساری فرهنی تومارلایا-تومارلایا دئدی:
- آی منیم گؤزل، گؤیچک مهربان فرهم. تامام گیردکانلار تؤکوٍلوٍب قالیب، اونلاری سیندیریب یئمک ایستهمیرسن.
ساری فره بو دؤنه باشینی قالدیریب، قاری ننهنین اوٍزوٍنه باخدی. اونون گؤزلرینده مهربانلیغی، اوٍزوٍنده گوٍلوٍشوٍ، دانیشیغیندا شیرینلییی گؤرنده دئدی:
- نییه یئمیرم، من یئیهرم، سنده منیم یارالاریما مرهم قویارسان.
قاری ننه گوٍله-گوٍله دئدی:
- نییه قویمورام- قویارام، چوخدا گؤزهل مرهم قویارام ، دور گئدهک ائوه.
او گئجه قاری ننه ایله ساری فرهنین سوٍفرهلری دولو ایدی گیردکان ایچی ایله. سحر قاری ننه یئریندن دوراندان سونرا کوٍمانین قیراق-بوجاغیندا اولان بوٍتوٍن شیطان تورولاری سیلیب-سوٍپوٍروٍب توکدوٍ ائشییه.